"Παράνομα και σπάταλα τα έργα στην πλατεία Χρυσοστόμου Σμύρνης" - notia.gr\n“Παράνομα και σπάταλα τα έργα στην πλατεία Χρυσοστόμου Σμύρνης”\n* ΟΧΙ ΣΤΗΝ ΚΑΤΑΣΤΡΟΦΗ ΤΗΣ ΠΛΑΤΕΙΑΣ ΧΡΥΣΟΣΤΟΜΟΥ ΣΜΥΡΝΗΣ\n* ΕΚΘΕΤΟΣ Ο ΔΗΜΟΣ ΝΕΑΣ ΣΜΥΡΝΗΣ\n* ΤΑ ΕΡΓΑ ΣΤΗΝ ΠΛΑΤΕΙΑ ΧΡΥΣΟΣΤΟΜΟΥ ΣΜΥΡΝΗΣ ΕΙΝΑΙ ΣΠΑΤΑΛΑ ΚΑΙ ΠΑΡΑΝΟΜΑ\nΗ δημοτική αρχή εδώ και τέσσερα χρόνια προσπαθεί συστηματικά να προωθήσει το έργο «Ανάπλαση Πλατείας Χρυσοστόμου Σμύρνης» (προϋπολογισμού 2,8 εκ. ευρώ!) αδιαφορώντας για τη διασφάλιση των συμφερόντων του δήμου, για την καλύτερη δυνατή αξιοποίηση του δημόσιου χρήματος, αλλά και για την ίδια τη νομιμότητα. Τελευταίο επεισόδιο στο σίριαλ αυτό η έναρξη των έργων χωρίς την απαιτούμενη άδεια ούτε την έγκριση από το ελεγκτικό συνέδριο.\nΗ δημοτική κίνηση «Στροφή Νέας Σμύρνης» έχει επανειλημμένα επισημάνει ότι το έργο που προωθεί ο δήμος στην πλατεία Χρυσοστόμου Σμύρνης είναι σπάταλο, άχρηστο, αδιαφανές, ελλιπώς τεκμηριωμένο και οικονομικά ασύμφορο. Στην εμπεριστατωμένη αυτή κριτική η δημοτική αρχή απαντά με ανούσιες δηλώσεις ότι δήθεν δεν καταλαβαίνουμε τη σύγχρονη αισθητική, εννοώντας προφανώς την αισθητική του τσιμέντου.\nΤον Απρίλιο του 2010 προκηρύχθηκε διαγωνισμός για το έργο «Ανάπλαση της Πλατείας Χρυσοστόμου Σμύρνης» στο οποίο η μειοδότρια εταιρία έδωσε έκπτωση μόνο 11,2%. Μετά από κατακραυγή εξαιτίας του υπέρογκου κόστους και του μηδαμινού ποσοστού έκπτωσης (για παράδειγμα, την ίδια χρονική περίοδο, για την πλατεία Καρύλλου επετεύχθη έκπτωση 56%) ο δήμος αναγνώρισε ότι το έργο είναι ασύμφορο δήλωσε ότι θα επαναπροκηρύξει τον διαγωνισμό. Παρ’ όλα αυτά, η δημοτική αρχή δεν ζήτησε γνωμάτευση από το αρμόδιο τεχνικό συμβούλιο και δεν αιτιολόγησε επαρκώς την απόφασή της, δίνοντας έτσι στον εργολάβο τη δυνατότητα να πετύχει την ακύρωσή της απόφασης γιατί αυτή «εκδόθηκε κατά παράβαση ουσιώδους τύπου της διαδικασίας». Η Στροφή Νέας Σμύρνης μάλιστα είχε ενημερώσει επισήμως τη δημοτική αρχή για τη διαδικασία που έπρεπε να ακολουθηθεί, κάτι που κάνει ακόμη πιο προφανή την ευθύνη της δημοτικής αρχής για την αρνητική αυτή εξέλιξη και για το ότι δεν ενημέρωσε το δημοτικό συμβούλιο και την πόλη για τα λάθη και τις παραλείψεις της.\nΕπιπλέον, σύμφωνα με το άρθρο 21 παρ. 1 του Ν. 4030/11, για κατασκευαστικά έργα διαμορφώσεων κοινόχρηστων χώρων απαιτείται έγκριση από το Συμβούλιο Αρχιτεκτονικής (πρώην ΕΠΑΕ). Όπως μας ενημερώνει με έγγραφό της η Τεχνική Υπηρεσία του δήμου, το έργο δεν έχει λάβει την απαιτούμενη αυτή άδεια, αλλά απλώς έχει κάνει τις σχετικές αιτήσεις. Για όλους αυτούς τους λόγους δεν έχει αναρτηθεί και στο χώρο του εργοταξίου η απαιτούμενη πινακίδα με τα στοιχεία του έργου, παρότι κάτι τέτοιο είναι υποχρεωτικό.\nΗ σύγχρονη πολεοδομική αντίληψη δεν προκρίνει σε τέτοιες περιπτώσεις τη συνολική ανακατασκευή της πλατείας (αφού τα προβλήματά της δεν είναι κατασκευαστικά) αλλά τη συντήρηση και τον εμπλουτισμό του πρασίνου και των υποδομών (π.χ. με προσθήκη μιας παιδικής χαράς) σε συνδυασμό με δραστηριότητες που θα ξανασυστήνουν την πλατεία στους Νεοσμυρνιούς (π.χ. με εκδηλώσεις και δρώμενα, ιδίως για παιδιά). Το «πρόβλημα» με όλα αυτά είναι βέβαια ότι κοστίζουν πολύ λιγότερο από τα 2,5 εκατ. ευρώ και αφήνουν μικρότερο κέρδους στους υποστηρικτές του πολιτισμού του τσιμέντου.\nΕπιπλέον τίθεται το εύλογο ερώτημα κατά πόσο είναι σωστό ο δήμος, εν μέσω κρίσης, να εστιάζει το ενδιαφέρον του στο ράβε-ξήλωνε ενός ήδη ολοκληρωμένου έργου, βάζοντας στο ψυγείο καινούρια έργα που θα βελτίωναν τη ζωή στην πόλη, όπως π.χ. η πράσινη διαδρομή στην πολύ πιο υποβαθμισμένη Άνω Νέα Σμύρνη. Δυστυχώς όμως για τους κατοίκους της περιοχής, σε προεκλογική περίοδο όλα τα μάτια πέφτουν στη βιτρίνα…\nΗ μελέτη ανάπλασης της πλατείας μειώνει τη λειτουργικότητα και τη χρηστικότητα προς τον πολίτη, μετατρέποντας το σύνολο σχεδόν της πλατείας σε μια λοξή διαδρομή πλάτους 5,50 μέτρων που οδηγεί προς το εμπορικό κέντρο πόλης (γύρω από την κεντρική πλατεία). Το σύνολο της αρχιτεκτονικής σύνθεσης λειτουργεί με σκοπό να τονίσει την διαγώνια διαδρομή, τοποθετώντας παράλληλα με αυτήν αυλάκι με νερό. Οι επιφάνειες που απομένουν εκατέρωθεν της κεντρικής διαδρομής, κατατμούνται περαιτέρω από στενά ορύγματα πλάτους μόλις 1,50 μέτρων, κάθετα στην κεντρική διαδρομή, που θα λειτουργούν ως περάσματα προς την Αγ. Φωτεινής, με την οποία υπάρχει υψομετρική διαφορά. Οι περιοχές ανάμεσα στα κάθετα αυτά περάσματα αντιμετωπίζονται αμήχανα. Σύμφωνα με την Τεχνική Περιγραφή, χωροθετούνται «χώροι για τα παιδιά με ειδικά ηχητικά παιχνίδια, μετά χώροι ησυχίας και περισυλλογής» χωρίς καμία άλλη επεξήγηση και ανάλυση.\nΑπό την πλευρά της οδού Κων/νου Παλαιολόγου τα πράγματα είναι ακόμη χειρότερα, καθώς όλη η περιοχή μεταξύ της κεντρικής διαδρομής και του πεζοδρομίου, καταλαμβάνεται από ένα πρανές οπλισμένου σκυροδέματος επενδεδυμένο με πέτρινες πλάκες. Μέσα σε αυτή την τσιμεντένια επιφάνεια θα εγκιβωτιστούν τα δεκάδες δέντρα που υπάρχουν στο σημείο εκείνο. Σύμφωνα με την Τεχνική Έκθεση: «Το πρανές που δημιουργείται προς την οδό Χρυσοστόμου Σμύρνης αντιμετωπίζεται ως ένα γλυπτικό δάπεδο το οποίο λειτουργεί ως ηχητικό φράγμα από την όχληση της κυκλοφοριακής ανηφορικής κίνησης της οδoύ». Στην πραγματικότητα, το ύψος του πρανούς δεν είναι τέτοιο που να δημιουργεί φράγμα στην όχληση του δρόμου, ενώ τα πολλά δέντρα που υπάρχουν θα βρεθούν κυριολεκτικά πνιγμένα από το τσιμέντο που θα τα περιβάλλει ασφυκτικά. Η ατυχής αυτή επιλογή ουσιαστικά θα μειώσει την συνολική επιφάνεια της πλατείας κατά 40%, δημιουργώντας μια μεγάλη ζώνη δυσλειτουργική από πλευράς συντήρησης και καθαρισμού, και παντελώς απροσπέλαστη στους πολίτες.\nΕπίσης δεν υπάρχουν πουθενά θέσεις για παγκάκια στην νέα διαμόρφωση της πλατείας, εκτός από ένα γραμμικό κατά μήκος της οδού Αγίας Φωτεινής. Το εν λόγω γραμμικό παγκάκι τρέχει σε όλο το μήκος της πλατείας, αλλά κοιτάζει προς την πλευρά του δρόμου. Δεν διαθέτει πλάτη, ενώ προβλέπεται να κατασκευαστεί από υλικό Corten (είδος χάλυβα). Η επιλογή αυτού του υλικού είναι άστοχη, όχι μόνον λόγω του υψηλού κόστους, αλλά και γιατί θα είναι εξαιρετικά δυσάρεστο το κάθισμα το καλοκαίρι με υψηλή θερμοκρασία.\nΗ πλατεία Χρυσοστόμου Σμύρνης αποτελεί σημείο αναφοράς για την πόλη. Οριοθετεί την κεντρική της είσοδο, και εκτός από το άγαλμα του μητροπολίτη Χρυσοστόμου Σμύρνης περιλαμβάνει ένα σύνολο γλυπτών του Β. Καπάνταη, τα οποία συγκροτούν ένα ενιαίο σύνολο. Είναι σημαντικό λοιπόν αυτός ο μνημειακός χαρακτήρας όχι μόνο να διατηρηθεί, αλλά και να αποκτήσει σύγχρονο χαρακτήρα. Παρόλα αυτά η μελέτη εστιάζει σε προτάσεις εντυπωσιασμού, που κρατάνε τον επισκέπτη σε απόσταση από τα μνημειακά στοιχεία, αντιμετωπίζοντάς τα ως κάτι εξωτερικό προς εκείνον. Έτσι υιοθετείται μια συντηρητική προσέγγιση, που δεν εντάσσει οργανικά τα μνημεία στη ζωή της πλατείας, ώστε αυτά να συνομιλούν με το σήμερα και να μην αποτελούν απλώς μουσειακά εκθέματα.\nΕπιπλέον, η μελέτη δίνει έμφαση στη νέα τσιμεντένια επιφάνεια που θα δημιουργηθεί, υποβαθμίζοντας τα υπάρχοντα γλυπτά τα οποία πλέον θα μοιάζουν ατάκτως ερριμμένα. Έτσι, για παράδειγμα, το μνημείο των Αρμενίων προβλέπεται να παραμείνει στη θέση του λόγω δυσκολίας μετακίνησης, όμως η κεντρική διαδρομή της πλατείας περνάει ακριβώς πάνω του, μετατρέποντας το σε ένα εμπόδιο και υποβαθμίζοντας το. Άλλα αγάλματα (κυρίως προτομές) μετακινούνται σε δευτερεύοντα σημεία της πλατείας, σαν να υπάρχει μια τάση να κρυφτούν, να μην είναι αισθητή η παρουσία τους. Επιπλέον, το κύριο μνημείο, το άγαλμα του Μητροπολίτη Χρυσοστόμου, θα βρεθεί παραγκωνισμένο από τη δημιουργία δίπλα του ενός σιντριβανιού 180 μ² με 36 πίδακες. Ειδικά κατά τις νυχτερινές ώρες, οι φωτισμένοι 36 πίδακες θα είναι τόσο έντονο ηχητικό και οπτικό στοιχείο που θα μετατρέψουν το άγαλμα του Χρυσόστομου σε άχαρο φόντο ενός υπερσιντριβανιού.\nΣε γενικές γραμμές υπάρχει προσπάθεια η μνημειακότητα να επιτευχθεί με την χρήση του υδάτινου στοιχείου (χωρίς οι μελετητές να τεκμηριώνουν γιατί η κάλυψη του χώματος με τσιμέντο και η προθήκη νερού αποτελούν καλύτερο τρόπο ανάδειξης της ιστορικής μνήμης από τον σημερινό), το οποίο τρέχει παράλληλα με την κεντρική διαδρομή, αλλά επειδή είναι υπερυψωμένο δημιουργεί ένα απροσπέλαστο όριο. Επίσης γίνεται εκτεταμένη χρήση ακριβών υλικών (Corten) χωρίς ιδιαίτερο λόγο, επιτείνοντας την αίσθηση ότι στόχος δεν είναι τόσο η ανάδειξη της ιστορικής μνήμης, όσο το να μεγαλώσει ο προϋπολογισμός και η ανάπλαση να αποκτήσει τη σφραγίδα του δημάρχου.\nΗ πλατεία σήμερα διαθέτει πλούσια βλάστηση, με πλήθος ψηλών δέντρων, αν και σε κατάσταση πλημμελούς συντήρησης από πλευράς του δήμου. Η Τεχνική Έκθεση αναφέρει: «Κύριοι στόχοι στον σχεδιασμό είναι η διατήρηση, προστασία, και περιποίηση των υπαρχόντων δέντρων». Παρόλα αυτά δεκάδες δέντρα θα πνιγούν στο τσιμέντο, με αποτέλεσμα να καταστρατηγείται ο υποτιθέμενος κύριος στόχος του έργου, ενώ κίνδυνοι θα υπάρξουν για το πράσινο και από τις εκτεταμένες εκσκαφές για τη διαμόρφωση του πρανούς από την πλευρά της οδού Αγίας Φωτεινής. Από την πλευρά της Κων/νου Παλαιολόγου προβλέπεται η σκυροδέτηση μεγάλης επιφάνειας, που θα περικλείει τα δέντρα. Η σκυροδέτηση αυτή ουσιαστικά κάνει τα δέντρα να βρίσκονται μέσα σε γλάστρες, και σφραγίζει σχεδόν το χώμα που τα περικλείει, κάτι που δημιουργεί κινδύνους για την επιβίωσή τους. Τέλος, δεν υπάρχει καμία φυτοτεχνική μελέτη που σημαίνει ότι δεν προβλέπονται νέες φυτεύσεις, πέραν της εκτεταμένης χρήσης χλοοτάπητα, ο οποίος χαρακτηρίζεται «οικολογικός» χωρίς περισσότερες λεπτομέρειες. Στο σημείο αυτό θα πρέπει να σημειωθεί ότι η χρήση χλοοτάπητα σε μια πόλη με τις θερμοκρασίες της Αθήνας, αυξάνει δραματικά το αναγκαίο για πότισμα νερού. Δυστυχώς η μελέτη δεν μπαίνει στον κόπο να αναφερθεί σε ποσοτικά στοιχεία, ούτε στο κατά πόσο η επιλογή αυτή οδηγεί την πόλη να παρεκκλίνει από τους στόχους που η ίδια η δημοτική αρχή έχει θέσει σε σχέση με τη μείωση της κατανάλωσης και γενικότερα την προώθηση της αειφορίας…\nΣε αντίθεση με το εξαιρετικά χαμηλό τίμημα της μελέτης (που μεταξύ άλλων δείχνει ότι ο Δήμος επιδίωξε μια διεκπεραιωτική λύση, με τη βασική της λογική καθορισμένους προκαταβολικά από τη δημοτική αρχή), το κόστος για την κατασκευή είναι προκλητικά υψηλό. Ο διαγωνισμός έγινε με προϋπολογισμό 2.800.000 € και η έκπτωση που δόθηκε από τον εργολάβο ήταν απαράδεκτα χαμηλή, μόνο 11.2%, όταν την ίδια εποχή (2010) για την πλατεία Καρύλλου είχε δοθεί έκπτωση σχεδόν 56%. Το κόστος ανεβαίνει εξαιρετικά λόγω της επιλογής πολύ ακριβών υλικών και του όγκου του τσιμέντου που πρόκειται να πέσει στην πλατεία. Ακόμη και τώρα μπορεί το κόστος αυτό να περιοριστεί με ορθολογικό σχεδιασμό και διορθωτικές παρεμβάσεις.\nΣύμφωνα με τη δημοτική αρχή, οι παρεμβάσεις στον δημόσιο χώρο πρέπει να αποφασίζονται από την ίδια, πάνω σε άξονες που η ίδια θέτει ανεξαρτήτως αν έχει την επιστημονική επάρκεια να το πράξει, χωρίς την εμπλοκή ούτε των υπηρεσιών του δήμου, ούτε του δημοτικού συμβουλίου, ούτε των πολιτών. Ακόμη και για ένα έργο – σύμβολο της πόλης, όπως η πλατεία Χρυσοστόμου Σμύρνης, η δημοτική αρχή προχωράει σε απευθείας ανάθεση της μελέτης σε γραφείο της αρεσκείας της, και στη συνέχεια προχωράει σε έγκριση του έργου στα τυφλά, χωρίς καν να καλέσει τους μελετητές να παρουσιάσουν την πρότασή τους στο δημοτικό συμβούλιο αλλά και στην πόλη.\nΑντίθετα όμως με ό,τι υποστηρίζει η δημοτική αρχή, αυτή η διαδικασία δεν είναι ούτε η σωστή ούτε η προβλεπόμενη. Είναι αυτή που έχει γεμίσει τις πόλεις μας με τσιμέντο και έχει έχει εξορίσει την αισθητική από το δημόσιο χώρο. Είναι αυτή που δίπλα στο εξαιρετικό δείγμα μοντέρνας αρχιτεκτονικής που αποτελεί η κεντρική πλατεία, σχεδιασμένη από τον Γ. Λεονάρδου, δημιουργεί μια πλατεία Καρύλλου με αισθητική Goody’s (και επαίρεται γι’ αυτό μάλιστα).\nΗ διαμόρφωση ενός τόσο σημαντικού δημόσιου χώρου για την πόλη πρέπει να ξεκινάει με έναν δημόσιο διάλογο, από τον οποίο θα αναδειχτούν τα προβλήματα που πρέπει να λυθούν και οι ανάγκες της πόλης. Στη συνέχεια θα πρέπει η μελέτη να ανατίθεται με αξιοκρατία και διαφάνεια. Ιδίως για έργα μνημειακής σημασίας ή έργα που φιλοδοξούν να αλλάξουν τη λειτουργία του δημόσιου χώρου, θα πρέπει να διενεργείται αρχιτεκτονικός διαγωνισμός. Αξίζει να σημειωθεί ότι τα μέλη της επιτροπής αξιολόγησης των προτάσεων ορίζονται από τον δήμο, ο οποίος έχει έτσι τη δυνατότητα να αναθέσει το ρόλο αυτό σε αξιόπιστα πρόσωπα, με χαρακτηριστικά που ο ίδιος θα επιλέξει (π.χ. έργο, πρωτοποριακότητα ή μη απόψεων κ.λπ.). Τα αποτελέσματα του διαγωνισμού θα πρέπει να παρουσιάζονται και πάλι δημοσίως, ώστε μετά από συζήτηση το δημοτικό συμβούλιο να αποφασίσει αν τελικά θα προχωρήσει στην υλοποίηση του έργου με βάση το αποτέλεσμα του διαγωνισμού.


= Οι άντρες είναι σαν τα παπούτσια #το δύο\nΔημοσιεύθηκε : Τετάρτη, 21 Αυγούστου 2019 17:34\nΘα τονίσω πως η φύση των γυναικών είναι αλλοπρόσαλλη (σ.υ.υ.: και κυκλοθυμική και ανασφαλής και τσοκομπλούμ και πολλά ακόμα χρωματιστά). Πολλά έχουν γραφτεί και ακουστεί για το πώς σκέφτονται οι γυναίκες και το πώς οι άνδρες δεν βγάζουν άκρη. Γιατί; Εμείς δηλαδή βγάζουμε άνετα άκρη μαζί τους; Για κουνήστε τα κεφαλάκια σας! Η πολυπλοκότητα είναι σημείο κατατεθέν και του ανδρικού πληθυσμού. Η κρίση έχει κόψει τα πόδια στους γνωστούς κάγκουρες και λοιπά ανδροειδή που τρέχανε στα παραλιακά μαγαζιά με μοντέρνα αυτοκίνητα, βάζοντας δόσεις αποπληρωμής μέχρι και έκτη γενιά, ανοίγοντας μπουκάλια και τον υπόλοιπο μήνα την έβγαζαν με το ποταπό σουβλάκι της γειτονικής ψησταριάς. Μην ξεχνάτε και αυτούς που μόστραραν μηλαράκια χιλίων-και ευρωπουλέων με πρόγραμμα καρτοκινητής… Αιωνία τους η μνήμη, να ζήσετε να τους θυμόσαστε. Ζήτω το έθνος, αλλά ας συνεχίσουμε στα δικά μας. Παράπλευρα έμειναν και όλοι εκείνοι που πραγματικά μας πονοκεφαλιάζουν.\nΆνδρες-κατηγορίες που η αγαπημένη Στέλλα ξεμπροστιάζει με απίστευτο χιούμορ και αλμυρή γλώσσα. Γιατί ένα ταρακούνημα το χρειαζόμαστε, βρε αδερφέ! Μιλά για σχέσεις, μιλά για φοβίες, μιλά για όλα όσα συζητάμε με τις κολλητές μας. Και Πασόκους έχουμε και αναρχικούς έχουμε και καλλιτέχνες έχουμε μα και πιπίνια έχουμε, αντιδημάρχους, ντιτζέι, σε διάσταση αλλά και youtuber. Ο μπαχτσές είναι τίγκα. Τα «σχέδια» στα παπούτσια πολλά. Δοκιμάζοντας βρίσκεις αυτό που σου πάει καλύτερα. Δυστυχώς όμως οι «δοκιμές» των παπουτσιών δεν γίνονται αναίμακτα όπως στα μαγαζιά. Αφήνουν κατάλοιπα, που τρέχει μετά η κολλητή ή η ψυχίατρος να μαζέψει. Τα λεγόμενα σπασμένα που δεν ξανακολλάνε. Και ενώ λες «Όχι, δεν θα ξανακάνω την ίδια βλακεία, αρκετά!», κάνεις την επόμενη. Θα μου πεις, έτσι είναι αυτά. Η ζωή είναι ένα μεγάλο σχολείο κουλουπου κουλουπου (σ.υ.υ.: δεν γουστάρουμε να τονίσουμε, μωρή κάμπια;). Το δέχομαι, αν δεν πάθεις πώς θα μάθεις; Και άλλα τέτοια χαριτωμένα.\nΗ ουσία είναι μια. Εμείς μαγνητίζουμε αυτά που μας συμβαίνουν. Μήπως θα ήταν καλύτερα να προσέχουμε περισσότερο; Έτσι, μια ιδέα είπα και εγώ.\nΤο βιβλίο θα σας κάνει να αισθανθείτε πολλά. Το γέλιο θα βγαίνει μετά δακρύων αλλά και θα βρεθείτε πολλές φορές απέναντι στις επιλογές σας. Δεν είναι κακό αυτό. Μια εσωτερική αναζήτηση πόσο στραβά μπορεί να πάει πια; Ίσα ίσα, που μπορεί στο τέλος να επιφέρει και λύσεις. Εξαιρετικά χιουμοριστική γραφή, με πολλές αιχμές. Το κορίτσι δεν έχει κατέβει από τον ουρανό. Ζει και πατά στη γη και εξωτερικεύει όλα όσα θα θέλαμε και εμείς να εξωτερικεύσουμε. Οι σχέσεις είναι δύσκολες, οι άνθρωποι όλων των φύλων… δύσκολοι είναι και αυτοί. Αυτό που μας σώζει τελικά είναι μια χρυσή τομή.


Επιλογή παιδιάτρου: Τι πρέπει να προσέξετε - Mothersblog.gr\n22 Αυγ 2016\tΥΓΕΙΑ\nΞέρουμε ότι ψάχνετε έναν γιατρό με εμπειρία, αλλά να είναι και επικοινωνιακός και προσιτός. Ιδανικά λοιπόν, θέλουμε έναν γιατρό με επιστημονικές γνώσεις, ενημερωμένο για τις τελευταίες εξελίξεις, όχι πολύ μεγάλο, όχι πολύ μικρό, ευγενικό και διαθέσιμο 24 ωρες τη μέρα... Ζυγίστε σε ποια από αυτά τα κριτήρια μπορειτε να κάνετε θυσίες, γιατι αν και σας το ευχόμαστε, είναι δύσκολο να τα βρείτε όλα τόσο τέλεια και ομαλά.\nΔυστυχώς, στη χώρα μας δεν υπάρχει θεσμοθετημένη συνεχιζόμενη εκπαίδευση, ώστε να δίνει εξετάσεις ο παιδίατρος για να ελέγχεται με κάποιο τρόπο η ενημέρωσή του στις νεες έρευνες, εξελίξεις, εμπειρίες. Εναπόκειται στη δική του διάθεση το κατά πόσο θα ενημερώνεται για τις εξελίξεις στην παιδιατρική. Επομένως, κατανοεί κανείς ότι σε γενικές γραμμές οι παιδίατροι που συνεργάζονται με νοσοκομεία είναι σίγουρα πιο ενημερωμένοι.\nΑν ζητάτε περισσότερες πληροφορίες, θα είναι καλο να τις αναζητήσετε από γιατρούς άλλων ειδικοτήτων που γνωρίζουν την επιστημονική κατάρτιση κάθε παιδιάτρου και όχι μόνο από φίλους και συγγενείς. Η πραγματική κατάρτιση του παιδιάτρου αποδεικνύεται στην αντιμετώπιση δύσκολων περιπτώσεων, οπότε για αυτά τα «δύσκολα» θα σας πουν περισσότερα οι γιατροί παρά οι συγγενείς που έχουν επαφή πιο πολύ για παρακολούθηση και εμβολιασμό των παιδιών τους.\nΠΩΣ ΝΑ ΕΠΙΛΕΞΩ ΠΑΙΔΙΑΤΡΟ\nΚΡΙΤΗΡΙΑ ΕΠΙΛΟΓΗΣ ΠΑΙΔΙΑΤΡΟΥ\nΤΙ ΝΑ ΠΡΟΣΕΞΩ ΟΤΑΝ ΨΑΧΝΩ ΠΑΙΔΙΑΤΡΟ


Κυρ-ι-λούμπεν: Αποτυχημένοι εραστές\nΒροχερή ήταν η μέρα που είχε προηγηθεί. Η κόπωση ήταν μεγάλη. Η αναζήτηση και η εξερεύνηση όμως δε σταματούν ποτέ. Έτσι και εμείς συνεχίσαμε τη δύσκολη πορεία μας προσπαθώντας να συλλέξουμε οποιαδήποτε πληροφορία. Η νύχτα μας βρήκε στο ξύλινο κατάλυμα μας να προσπαθούμε να στεγνώσουμε τα βρεγμένα μας ρούχα. Κανείς δεν είχε διάθεση για ύπνο. Η ημέρα δεν ήταν αποδοτική και ο προβληματισμός ήταν το κυρίαρχο στοιχείο της ψυχολογίας μας. Ούτως ή άλλος δεν ήταν η πρώτη φορά που μας συνέβαινε. Το σημαντικό όμως ήταν να μη μας επηρεάσουν εξωγενείς παράγοντες όπως ήταν ο καιρός. Η βραδιά κυλούσε με τις συζητήσεις γύρω από τη φωτιά. Η βροχή όχι απλός είχε υποχωρήσει αλλά η συννεφιά είχε δώσει σιγά – Σιγά τη θέση της στη ξαστεριά η οποία συνοδεύτηκε από μία αρκετά μεγάλη πτώση της θερμοκρασίας.\nΗ ώρα περνούσε γρήγορα με τη συζήτηση και η αυγή άρχισε να κάνει αισθητή τη παρουσία της συνοδευόμενη από το άρωμα του βρεγμένου χώματος. Τυλιχτήκαμε από μία κουβέρτα και βγήκαμε να απολαύσουμε το ξημέρωμα. Η ψυχή γαλήνεψε και ο προβληματισμός έδωσε τη θέση του στη νοσταλγία η οποία με τη σειρά της ζωντάνεψε μνήμες του παρελθόντος. Η αυγή ήταν πλέον παρούσα ενώ οι πρώτες ακτίνες του ήλιου διαθλώνταν στην υγρασία της πανίδας που είχε αφήσει η βροχή της προηγούμενης μέρας. Έτσι λοιπόν καθίσαμε κάτω από ένα μικρό ξύλινο στέγαστρο, ξεχάσαμε τις αναζητήσεις μας και αρχίσαμε να αφηγούμαστε ιστορίες. Τα χρώματα της αυγής αντανακλούσαν στα μάτια μας και προβάλλονταν στις ψυχές μας.\nΠρώτα ο ένας και μετά ο επόμενος αρχίσαμε να διηγούμαστε ιστορίες από το χθες. Ιστορίες της ζωής μας που λίγο πολύ ήταν και η βασική αιτία της κατάληξης και παρουσίας μας εκεί. Ιστορίες που είχαν εξελιχθεί σε διαφορετικούς τόπους, διαφορετικές χρονικές περιόδους με πρωταγωνιστές διαφορετικούς μεταξύ τους ανθρώπους. Ιστορίες τόσο διαφορετικές αλλά και τόσο ίδιες.\nΌλες οι ιστορίες είχαν ένα κοινό. Μιλούσαν για εραστές. Και η κατάληξη είχε πάντα κάτι το κοινό. Οι έρωτες είχαν πάντα άδοξο τέλος. Μεγάλοι μεν, χωρίς να καταλήγουν δε. Και πρωταγωνιστής κάθε φορά ο αφηγητής της εκάστοτε ιστορίας.\nΉμασταν τόσο διαφορετικοί χαρακτήρες, άνθρωποι από διαφορετικούς τόπους, άλλοι μεγαλωμένοι σε πολιτείες και άλλοι κοντά στη φύση. Και όμως το παρελθόν μας κάπου συνέπιπτε. Αυτό που μας συνέδεε δεν ήταν τίποτα άλλο από κοινές εμπειρίες και παρόμοιες αντιδράσεις κατά τις περιόδους που είχαμε υπάρξει εραστές. Το κοινό σημείο σε όλες τις ιστορίες ήταν το γεγονός ότι όλοι μας ανεξαιρέτως, είχαμε πληγώσει αφάνταστα τις γυναίκες που είχαμε ερωτευτεί αλλά κυρίως είχαμε πληγωθεί εμείς οι ίδιοι.\nΉμασταν όλοι ανεξαιρέτως αποτυχημένοι εραστές που κουρασμένοι και απελπισμένοι βρήκαμε άλλοθι στη ζωή μας την αναζήτηση και την εξερεύνηση. Και πως άραγε άνθρωποι, που το μόνο πράγμα που έμαθαν στη ζωή τους, ήταν να πληγώνουν και να πληγώνονται, θα μπορούσαν να ήταν καλοί εξερευνητές. Είναι ποτέ δυνατόν, αυτοί που το πάθος τους νίκησε κατά κράτος, να καταφέρουν το οτιδήποτε;\nΑτόνησε η αντανάκλαση της αυγής στα μάτια μας, όταν και αυτή κατάλαβε ότι είχε να κάνει με αποτυχημένους εραστές. Άνθρωποι οι οποίοι είχαμε πάψει εδώ και πολλά χρόνια να είμαστε συλλέκτες εμπειριών. Απομονωμένοι σε μία γωνιά του πλανήτη για να μη πληγώνουμε και να μη πληγωνόμαστε. Ηθικά νεκροί, βιολογικά εν αναμονή του τέλους.\nΗ ημέρα είχε ξημερώσει για τα καλά, αλλά κανείς δεν είχε τη δύναμη να ξεκινήσει για τη προσπάθεια της αναζήτησης. Δεν ήταν η σωματική κόπωση. Ήταν οι ιστορίες που μας έκαναν να συνειδητοποιήσουμε ποιοι είμαστε.\nΈτσι αποφασίσαμε να μη ξεκινήσουμε την αναζήτηση. Θα ήταν μάταιο εξάλλου. Η σημαντικότερη υπηρεσία που θα μπορούσαμε να προσφέρουμε στην ίδια τη ζωή θα ήταν να την απαλλάξουμε από τη φαιδρή παρουσία μας. Έτσι αποφασίσαμε ότι το καλύτερο που είχαμε να κάνουμε ήταν να κλειστούμε στο ξύλινο κατάλυμα μας και να αυτοπυρποληθούμε. Η πυρά θα ήταν η τιμωρία αλλά και η εξιλέωση μας.\nΚλειστήκαμε μέσα, αδιάσαμε όλο το πετρέλαιο στα ξύλα του αυτοσχέδιου καταλύματος μας πήραμε και από ένα κουτί σπίρτα και αναζητούσαμε τη δύναμη...\nΜια ευγενική προσφορά του chmarni στις 23:35\nΣυντεταγμένες Έρωτας, μυθοπλασία, νοσταλγία\nΈτσι μου αρέσει η μαυρίλα της Κυριακής! Ωραίος!\nΑλλά αν δεν πάθεις πως θα μάθεις; Κι εν τέλει ποιο είναι ένα ένδοξο τέλος για έναν έρωτα;\nΑλήθεια τι εννοείς ηθικά νεκροί;\n10 Μαρτίου, 2008 17:49\nΠιστεύω οτι στις μέρες μας πολλοί έχουν κλειστεί στα ''καταλύματα'' τους και αυτοπυρπωλούνται καθημερινά επιβάλλοντας στον εαυτό τους την πιο σκληρή τιμωρία, την μοναχικότητα...Εγώ θα πρότεινα ένα καλύτερο τρόπο για να ζήσουν από εδώ και στο εξής:\nΝα βγούν από τα καταλύματα τους και να συναντηθούν μεταξύ τους , να τα πιούν και να τα πούν και να αφήσουν τους αποτυχημένους έρωτες στη λήθη, όπως τους αξίζει, και έτσι ίσως ανακαλύψουν το μεγάλο λάθος που έκαναν τόσο καιρό...Να αφήνουν το χρόνο να περνά μαζί και τους ανθρώπους...\n10 Μαρτίου, 2008 18:44\nΚαταρχήν Νίκο να σου πω ότι μου βάζεις δύσκολα. Και αυτό γιατί θα πρέπει να σου δώσω ορθολογιστικές απαντήσεις και ορισμούς για πράγματα που έγραψα σε μία ιστορία μυθοπλασίας. Τέλος πάντων, θα προσπαθήσω να ανταποκριθώ...\nΚαταρχήν δε μιλάω για ένδοξο ή άδοξο τέλος στους έρωτες. Μιλάω για μεγάλους έρωτες οι οποίοι δε κατέληξαν κάπου. Τι όμως θα μπορούσε να θεωρηθεί κατάληξη για έναν έρωτα; Για κάποιους οι οποίοι σκέπτονται κάπως ποιο συμβατικά και με αστικά κοινωνικά κριτήρια, κατάληξη θα μπορούσε να είναι ένας ευτυχισμένος γάμος με πολλούς απογόνους. Για κάποιους άλλους με ποιο σεξπιρική διάθεση θα μπορούσε να είναι μία κοινή αυτοκτονία. Για εμένα ενδεχομένως μία συμβίωση κατά την οποία το κυρίαρχο στοιχείο θα ήταν τα ταξίδια για αποκόμιση εμπειριών και παρακολούθηση Blues Rock Live... Ενδεχομένως για κάποιους άλλους αυτό να εκφράζεται με μία κοινή απόδραση σε κάποια χώρα μακρινή, μακριά από όλους και χωρίς ποτέ κανείς να μάθει κάτι για αυτούς.\nΤι είναι όμως η μη κατάληξη; Μη κατάληξη θεωρώ τη διάλυση ενός μεγάλου έρωτα όταν αυτή αφήνει στους δύο εραστές το αίσθημα της μη ολοκλήρωσης. Γενικότερα αυτό το συναίσθημα του μισού, του κάτι δεν έγινε όπως θα ήθελα. Αυτό που όταν το θυμάται κανείς ένα αχ !!! βγαίνει από μέσα του.\nΕλπίζω να σε κάλυψα με τα περί κατάληξης και μη κατάληξης ενός έρωτα. Να περάσουμε τώρα και στα ποιο δύσκολα. Και δεν εννοώ κάτι άλλο, από την εξήγηση του όρου “ηθικά νεκρός”.\nΚατ' αρχήν να σου πω ότι την έκφραση και έννοια “ηθικά νεκρός” τη φέρνω αρκετά συχνά στο μυαλό μου και είναι ίσως ο μεγαλύτερος φόβος που έχω στη ζωή. Πολλές φορές μάλιστα λέω ότι προτιμώ να είμαι βιολογικά νεκρός παρά ηθικά. Μην εκλάβεις τα παραπάνω ως απαισιοδοξία αλλά ως στάση απέναντι στα πράγματα.\nΠροχωράω λοιπών στον ορισμό. Θεωρώ ότι κάθε άνθρωπος έχει έναν κώδικα αξιών, προτεραιοτήτων και γενικότερα πραγμάτων τα οποία θεωρεί σημαντικά. Σε όλα αυτά υπάρχει μια ιεράρχηση η οποία εξαρτάτε από πολλούς παράγοντες. Άλλοι μπορούν να προσδιορισθούν και άλλοι όχι γιατί έχουν να κάνουν με τη εκ γεννηθείς προσωπικότητα του καθενός. Παράγοντες ιεράρχησης αξιών οι οποίοι μπορούν να προσδιορισθούν είναι για παράδειγμα η μόρφωση, οι άνθρωποι με τους οποίους συναναστρέφεται κάποιος και ο αξιακός κώδικας αυτών, η αισθητική του καθενός, πολλές φορές η οικονομική και κοινωνική κατάσταση κάποιου, η επαγγελματική ιδιότητα ενός ανθρώπου ή η ιδεολογική προσέγγιση των πραγμάτων κοκ...\nΜε βάση τα παραπάνω λοιπόν καθένας από εμάς ιεραρχεί εντός του έννοιες όπως η δικαιοσύνη, η αξιοπρέπεια, ο έρωτας, η φιλία, η ισότητα ή και πολλές φορές κάποια αρνητικά πράγματα όπως η διάκριση, ο ρατσισμός, ο ατομικισμός, ο εθνικισμός.\nΚάθε άνθρωπος λοιπόν αντιδρά στα οποιαδήποτε ερεθίσματα δέχεται καθημερινά σύμφωνα με τον αξιακό του κώδικα.\nΜε βάση λοιπόν τα παραπάνω θεωρώ ηθικό θάνατο ενός ανθρώπου την κατάρρευση του αξιακού του κώδικα.\nΥΓ Τι με βάζεις και γράφω ρε πούστη... Αυτά θα έπρεπε να είναι θέματα δικών σου αναζητήσεων, λόγο και επιστημονικού ενδιαφέροντος...\n10 Μαρτίου, 2008 20:19\nΑυτό κάνω, αναζητώ! Κι εσύ με βοηθάς σ'αυτό πολύ. Και σ'ευχαριστώ!\nΠάντως μου κάνει εντύπωση αυτή η συσχέτιση που κάνεις μεταξύ ανολοκλήρωτου έρωτα κι ηθικού θανάτου!\n10 Μαρτίου, 2008 21:01\nΗ ανικανότητα του να μη μπορείς να οδηγήσεις έναν έρωτα κάπου, το αντίθετο μάλιστα το μόνο που να καταφέρνεις να είναι το να σπέρνεις τον πόνο είναι ένα μεγάλο βήμα προς τον ηθικό θάνατο. Όταν αυτό σου συμβαίνει συνέχεια και σε διαδοχικούς έρωτες, τότε νομίζω ότι βρίσκεσαι απέναντι από τη κατάρρευση του αξιακού σου κώδικα.\nΓια να δώσω και τη φράση στα Αγγλικά για χρήση σε διεθνή βιβλιογραφία, αυτή είναι Value Collapse...\nΔε μπορείς να πεις...\n10 Μαρτίου, 2008 21:12\nΔεν ξέρω υπάρχει κάτι που δε μου κάθεται αλλά δεν μπορώ να το προσδιορίσω. Όταν το καταφέρω θα επανέλθω.\n10 Μαρτίου, 2008 21:50\nΈνα ερώτημα από ένα παρείσακτο που περνούσε και άκουσε την πολύ ενδιαφέρουσα κουβέντα, είναι εαν υπάρχει κώδικας αξιών στον έρωτα... κι αν υποθέσουμε οτι υπάρχει εφόσον ενεργοποιηθεί στην ''υπηρεσία'' του έρωτα, μήπως το ίδιο το ξεχωριστό συναίσθημα (που απόκαλούμε έρωτα), χάνει το νόημα του;\nΔική μου άποψη είναι ότι δεν πρέπει να τίθεται μια διαδικασία λογικής επεξεργασίας καταστάσεων που εκπορεύεται από ένα κώδικα αξιών, στην υπηρεσία ιδιαίτερων συναισθημάτων όπως είναι ο έρωτας.Εαν τεθεί αυτόματα σημαίνει ότι το ίδιο το συναίσθημα έχει εξασθενήσει...\nΦαντάζομαι Χρήστο ότι εσύ εννοείς ότι ακόμα κι ο τρόπος που κάποιος ερωτεύεται ''υπαγορευεται'' από τον κώδικα αξιών του.Ενδιαφέρουσα άποψη αλλά μου φαντάζει λίγο ''καταναγκαστική'' ,σαν να ''υπηρετεί'' κάποιος τον κώδικα αξιών του, και όχι ο κώδικας αυτόν...\n10 Μαρτίου, 2008 22:41\nΚαταρχήν όπως έχω γράψει και πιο πάνω με βάζετε να δώσω ορθολογιστικές απαντήσεις σε μία ιστορία που είναι προϊόν μυθοπλασίας.\nΚαι ως μυθοπλασία θα έπρεπε να το δούμε όλοι. Τώρα βέβαια δεν είναι και κακό ένα κείμενο να γίνεται η αφορμή για μία ευρύτερη συζήτηση. Αλλά επαναλαμβάνω ότι δε σχολιάζω το κείμενο αυτό καθ' αυτό, απλός μετέχω σε ένα γενικότερο προβληματισμό.\nΤο ποιος είναι ο κώδικας αξιών μας και κατ' επέκταση η προσωπικότητα μας δεν επηρεάζουν τις επιλογές μας στον έρωτα; Εγώ πιστεύω ότι διαδραματίζει σημαντικό ρόλο από το ποιους ή ποιες ερωτευόμαστε, με ποιο τρόπο αυτό το εκφράζουμε, πως προσεγγίζουμε και εν τέλει ποια είναι η στάση μας μέσα σε μία σχέση.\nΌλο αυτό δε γίνεται ως κάποιος καταναγκασμός προκειμένου να υπηρετηθεί ο κώδικας αξιών μας. Αυτό λειτουργεί αυτόματα. Η συμπεριφορά και η στάση του κάθε ανθρώπου είναι η πραγμάτωση του αξιακού του κώδικα.\nΓια να δώσω ένα παράδειγμα θεωρώ σχετικά απίθανο ο Giati_baba να βρεθεί ερωτευμένος με μία κοπέλα η οποία θα είναι τραγουδίστρια σε ερασιτεχνικό σχήμα, IQ ραδικιού, με σέξαλο ντύσιμο, Full Πατσουλί και όταν δε τραγουδαέι τα “υπέροχα” άσμα της να μασάει με χαρακτηριστικό τρόπο μία τσίχλα (δίχως ζάχαρη, για να μη της χαλάσουν τα δόντια). Αυτό δε σημαίνει ότι αυτή η κοπέλα δεν είναι όμορφη και δεν είναι και αυτό που λέμε καλή ψυχή. Απλώς μόλις ο giati_baba συναντήσει τη κοπέλα αυτή, ο αξιακός του κώδικας θα λειτουργήσει αυτοματοποιημένα και θα του δώσει εντολή να λακίσει...\nΑλλά έλεος με τις εξηγήσεις. Μπορεί να έχω και άδικο αλλά έτσι έχω μάθει να λειτουργώ πανάθεμα με. Όλες μου οι επιλογές σε αυτή τη (πουτάνα) ζωή, είναι συμβατές με ένα σύστημα άξιων το οποίο έχει αναπτυχθεί σύμφωνα με τα τραγούδια που ακούω, τα βιβλία που διαβάζω, τους ανθρώπους με τους οποίους συναναστρέφομαι. Δυστυχώς ή ευτυχώς όλα τα παραπάνω λειτουργούν έτσι, ώστε κάποια πράγματα να είναι στη ζωή μου επιβεβλημένα και κάποια άλλα αδύνατα...\n11 Μαρτίου, 2008 08:07\nΜε κάλυψες και συμφωνώ κι εγώ σχεδόν σε όλα όσα είπες γιατί κι εγώ κάπως έτσι λειτουργώ και το ξέρεις...όμως το θέμα που έθεσα εγώ μπήκε σαν αφορμή για γενικότερη χαλαρή συζήτηση γύρω από ένα πολύ ωραίο θέμα όπως είναι ο έρωτας.\n11 Μαρτίου, 2008 20:00\nΕπειδή το ξέρω ότι έτσι ακριβώς λειτουργείς σου έδωσα και το παράδειγμα με τη τραγουδίστρια.\nΑπλός μου φαίνεται λίγο ακραίο να αναπτύσσω ολόκληρες θεωρίες γύρω από μία ιστορία μυθοπλασίας της οποίας έμπνευση ήταν η πρώτη στροφή από τους στίχους ενός πολύ αγαπημένου τραγουδιού, τους οποίους και σου αφιερώνω.\nWith all the colours of the sunrise\nOne, then another, with a story of yesterday's lives\nOr of a lover who had gone in a\nMoment of strife.\nNo thought of sleep ever dwells upon\nThe wise man's mind\nSome task or audience stealing every\nMoment of his time.\nAnd if you ask, then you must know.\nIf you still doubt, you should be told.\nAnd there you sit, tomorrow's child\nAnother tale, another tale\n11 Μαρτίου, 2008 20:19\nΑυτός δεν είναι ένας απ'τους σκοπούς αυτού του ιστολογίου; Κάθαρση, δημιουργία και προβληματισμός.\nΤουλάχιστο για μένα που δεν έχω τη δυνατότητα να βρίσκομαι μαζί σας και να κάνω τις αντίστοιχες συζητήσεις συνοδεία τσίπουρου...\n11 Μαρτίου, 2008 20:32\nΟΚ, απλά δε ξέρω και δε μπορώ να το εξηγήσω, αλλά για κάποιο λόγο ζορίσθηκα με το συγκεκριμένο θέμα γιατί ένοιωσα ότι πρέπει να απολογηθώ για λογαριασμό των ηρώων της ιστορίας, πράγμα το οποίο δεν είναι αρκετά εύκολο. φυσικά και αυτός είναι ο σκοπός του ιστολογίου και εγώ ο πρώτος ο οποίος αρέσκεται στην ανάπτυξη θεωριών.\nΤώρα σχετικά με το τσίπουρο τι να πω. Εδώ οι Αθηναίοι είναι και λίγο ξενέρωτοι και δεν το πολύ-πίνουν. Μα και όταν το πίνουν το πίνουν χωρίς γλυκάνισο. Είναι σα να πίνεις κρητικιά ρακί. Οπότε κανόνισε τι θα κάνεις το καλοκαίρι μπας και πάμε καμιά μέρα παραπάνω στη Σαμοθράκη και προλάβουμε να πιούμε κάνα τσίπουρο...\n11 Μαρτίου, 2008 21:30\nΚαι εδώ το 13ο σχόλιο αφορά την ισοφάριση του ρεκόρ σκέψεων. Είναι περίεργο τελικά το ποια Posts προκαλούν το ενδιαφέρον και τη συζήτηση.\nΝα σημειώσω επίσης το γεγονός ότι οι αποτυχημένοι εραστές ξεπέρασαν τους ερασιτέχνες εραστές !!!\n12 Μαρτίου, 2008 07:45\nΆρα από αυτή την άποψη είναι επιτυχιμένοι!!!\n12 Μαρτίου, 2008 10:01\nΚοίτα να δεις εκεί που αμπελοφιλοσοφούσαμε ωραία για τον ηθικό θάνατο και τους ανολοκλήρωτους μεγάλους έρωτες έφτασες να νιώθεις απολογούμενος. Άντε να τα πω μια ακόμη (και τελευταία) φορά. Εσύ δημιούργησες αυτήν την ιστορία με τα (όποια) ερεθίσματά σου και σου προκάλεσε ότι σου προκάλεσε. Έπειτα η ιστορία πέρασε στα μάτια των αναγνωστών και τους προκάλεσε ότι τους προκάλεσε (στην περίπτωσή μας μεταξύ άλλων και τον παραπάνω προβληματισμό). Η συζήτηση αυτή δεν αποτελεί απολογία ούτε εκ μέρους σου ούτε εκ μέρους των ηρώων σου. Εσείς δεν έχετε να απολογηθείτε για τίποτα.\nΈτσι, και για να είμαι συνεπής με το αντικείμενό μου, στη φράση σου "ένιωσα ότι πρέπει να απολογηθώ για λογαριασμό των ηρώων της ιστορίας" σου απαντώ: Χμμ! για συνέχισε...\n13 Μαρτίου, 2008 12:47\nΆν φτάσουμε να νιώθουμε την ανάγκη να απολογούμαστε για ότι γράφουμε ή σκεφτόμαστε το μόνο που κάνουμε είναι να πιέζουμε και να δημιουργούμε αυτολογοκρισία στον εαυτό μας αλλά και στους ''συναμπελοφιλοσοφούντες'' χωρίς λόγο...\n13 Μαρτίου, 2008 18:47\nOK – Γιατρέ μου, τη κατανόηση σου. Βρίσκομαι κάτω από καθεστώς αφόρητης πίεσης. Με αποτέλεσμα να είμαι λίγο εύθραυστος. Ελπίζω όμως ότι δε χρίζω (ακόμη τουλάχιστον) έρευνας από την επιστήμη σου.\nΠαραδέχομαι βέβαια ότι η αντίδραση μου είναι λίγο υπερβολική, αλλά δε ξέρω αισθάνθηκα να ζορίζομαι από τη πρώτη στιγμή που μου ζήτησες να σου περιγράψω τι εστί ηθικά νεκρός.\nΣε κάθε περίπτωση όμως η απόψεις μου με όποιον τρόπο και αν εκφράστηκαν είναι καταγεγραμμένες στις απαντήσεις μου.\nΩς προς την ουσία της συζήτησης τώρα, πιστεύω ότι υπάρχουν άνθρωποι οι οποίοι ως εραστές είναι καταδικασμένοι να πληγώνουν και να πληγώνονται. Ίσως με αυτό τον τρόπο να ζουν τον έρωτα στο μέγιστο βαθμό. Ίσως για να βιώσει κάποιος το μέγιστο του συναισθήματος που λέγεται έρωτας να πρέπει να βιώσει και το μέγιστο του πόνου που αυτός προκαλεί.\nΣτο ποιο δύσκολο τώρα θέμα που είναι ο ηθικός θάνατος. Δε μπορώ να δώσω ποιο ακριβή ορισμό, σε αυτό που σκέφτομαι, από τη κατάρρευση του αξιακού συστήματος. Αυτό που ίσως δεν ανέφερα ποιο πάνω είναι το πως αυτό εκφράζεται στη πραγματικότητα και στη συμπεριφορά του ανθρώπου ο οποίος το έχει υποστεί.\nΤο κυρίαρχο στοιχείο σε αυτή τη περίπτωση είναι η αντιμετώπιση των πραγμάτων χωρίς κριτήριο, η παθητική αποδοχή γεγονότων, η μηδενική αντίδραση σε πάσης φύσεως ερεθίσματα και πολλές φορές η φυγή. Στη τελευταία περίπτωση εντάσσονται και οι ήρωες της ιστορίας μου.\nΟπότε για να δώσω και μία συνέχεια στον έως τώρα προβληματισμό, μήπως το πάθος και η σταθερότητα σε μία σχέση, είναι μεγέθη αντιστρόφως ανάλογα;;;\nΜήπως σταθερότητα στη σχέση σημαίνει συμβατότητα και συμβατικότητα;;;\nΜήπως ο έρωτας και το πάθος στη μέγιστη δυνατή κατάσταση, δε μπορεί να είναι παρά μία στιγμιαία κατάσταση, οπότε και η χρονική διάρκεια να είναι αντιστρόφως ανάλογη του πάθους;;;\nΤη ζωή την μελετάω\n13 Μαρτίου, 2008 20:39\nΗ απάντηση, αλλά και οι προβληματισμοί που έθεσα, αφορούν και τον giati_baba...\n13 Μαρτίου, 2008 20:42\nΕνδιαφέροντα ερωτήματα...Επιτέλους ο chmarni που ξέρω!Απαλλαγμένος από κουτά αγχη απολογίας!Ο Νίκος είπε ακριβώς αυτό που σκεφτόμουν κι εγώ, γιαυτό το προηγούμενο σχόλιο το έγραψα στο πόδι βιαστικά κι αυθόρμητα απο τη δουλειά (φαντάσου!!!).\nΗ σταθερότητα θα μπορούσε να είναι αντιστρόφως ανάλογη του πάθους στη περίπτωση κατα την οποία ο ένας ή και οι δύο ''ενδιαφερόμενοι'' συνηπήρχαν από ανασφάλεια και τον φόβο της αλλαγής.Σε μια τέτοια περίπτωση μιλάμε για συνήθεια οπότε το πάθος έχει χαθεί προ πολλού...\nΥπάρχει όμως και η σταθερότητα απο επιλογή ,όταν κάποιος βρεί κατι κοντινό σε αυτό που ψάχνει και έχει δωθεί σε αυτη τη σχέση ολοκληρωτικά.Σε μια τέτοια περίπτωση ,κατα τη γνώμη μου, μπορεί να υπάρχει και πάθος το οποίο δεν είναι πάντα παρόν όμως μπορεί να ''μεταλλασεται'' κιόλας ανάλογα και με τη στιγμή.\nΜετά απο αυτή την ανάλυση με βλέπω σε κανα μεσημεριανό να αναλύω τις ανθρώπινες σχέσεις μαζί με τον Μικρούτσικο...\n13 Μαρτίου, 2008 23:05\n“Σταθερότητα από επιλογή” & “όταν κάποιος βρει κάτι κοντινό σε αυτό που ψάχνει”.\nΗ πρώτη φράση σου έχει έντονο το στοιχείο της λογικής. Είχα βγάλει τα Specifications και βρήκα αυτό που τα πληρεί.\nΗ δεύτερη φράση δηλώνει συμβιβασμό. Δε θέλω τα πάντα γιατί δε μπορώ να τα βρω. Θέλω κάτι κατά το δυνατόν πιο κοντινό σε αυτό που ονειρεύομαι.\nΣε αντιδιαστολή βέβαια με τη φράση “και έχει δοθεί σε αυτή τη σχέση ολοκληρωτικά” που αποτελεί το μέγιστο του πάθους και της εξιδανίκευσης των συναισθημάτων.\nΔε θέλω να πιαστώ από συγκεκριμένες φράσεις που χρησιμοποίησες, αλλά είναι τόσο χαρακτηριστικές. Και ενώ αυτές οι τρεις φράσεις δένουν αρμονικά στο σχόλιο σου, εντούτοις δημιουργούν μία πολύ όμορφη αντίφαση δίνοντας τροφή στο προβληματισμό.\nΜας βλέπω all together επιστημονική ομάδα στον τρισμέγιστο μελετητή της ζωής Ανδρέα Μικρούτσικο την ίδια στιγμή που η Τένια Μακρή θα κάνει αιτήσεις στον ΟΑΕΔ για ταμείο ανεργίας. Έτσι, έτσι…\n14 Μαρτίου, 2008 06:29\nΥπάρχουν άνθρωποι που ζούνε μόνο μέσα απ'τη δυστυχία. Που διαμαρτύρονται για τη δυστυχία τους και ταυτόχρονα σαμποτάρουν κάθε πιθανότητα να βρούνε την ευτυχία. Κι αυτό τους βγαίνει και στον ερωτικό τομέα. Αλλά αυτοί δεν είναι όλοι, ούτε πολλοί.\nΘεωρείς δηλαδή ότι για να συνειδητοποιήσει κανείς το μέγεθος ενός έρωτα πρέπει να βιώσει το μέγεθος του πόνου που προκαλεί η απώλειά του;\nΝομίζω ότι ο giati_baba? επεκτείνει όμορφα την αντίφαση που εισήγαγες εσύ ρωτώντας αν "σταθερότητα στη σχέση σημαίνει συμβατότητα και συμβατικότητα". Αν και θα έλεγα ότι δεν πρόκειται πραγματικά περί αντίφασης. Σταθερότητα και πάθος δεν είναι καταστάσεις αντιφατικές κι αντίθετες μεταξύ τους αλλά αλληλοσυμπληρούμενες όταν ακριβώς υπάρχει η συμβατότητα που αναφέρεις παραπάνω.\nΟ ηθικός θάνατος συμπορεύεται με το συναισθηματικό θάνατο; Συμφωνώ ότι ο ηθικός θάνατος εκφράζεται με την απουσία αντίδρασης, την απάθεια. Όμως η φυγή αποτελεί αντίδραση. Σημαίνει ενδεχομένως ότι δεν έχουν χαθεί όλα;\n14 Μαρτίου, 2008 09:16\nΟ ηθικός θάνατος δεν συμπορεύεται κατ' ανάγκη από τον συναισθηματικό θάνατο, αλλά το ένα δεν αποκλείει το άλλο. Σίγουρα τον ηθικό θάνατο συνοδεύουν ιδιαίτερα και έντονα συναισθήματα. Αν και για να ακριβολογώ, εγώ στο κύριο σώμα του Post μιλάω για ανθρώπους ηθικά νεκρούς. Καταχρηστικά χρησιμοποιώ τον όρο ηθικός θάνατος. Ποια η διαφορά θα μου πείτε τώρα. Ο ηθικός θάνατος αναφέρεται σε μία διαδικασία, και προφανώς είναι και ένα θέμα συζήτησης, το πως αυτή η διαδικασία συντελείται και με ποιο τρόπο βιώνεται. Ο ηθικά νεκρός αναφέρεται σε μία παγιωμένη κατάσταση και το ζητούμενο σε αυτή τη περίπτωση είναι η συμπεριφορά και οι αντιδράσεις ενός τέτοιου ανθρώπου.\nΣχετικά με τον αν κάποιος πρέπει να βιώσει τον μεγάλο πόνο για να βιώσει τον μεγάλο έρωτα.\nΘα πρέπει κανείς να οριοθετήσει την έννοια του μεγάλου έρωτα. Πράγμα κάπως δύσκολο. Θεωρώ ότι η έννοια μεγάλος έρωτας είναι διαφορετική στο επίπεδο του συνειδητού του κάθε ανθρώπου. Και εδώ υπάρχουν και άλλα πράγματα που ενδεχομένως θα πρέπει να διασαφηνιστούν, όπως ιδανικός έρωτας, μεγάλη αγάπη κοκ.\nΚαι επειδή όλες οι παραπάνω έννοιες είναι περίεργες και ενδεχομένως να σημαίνουν κάτι διαφορετικό για τον καθένα από εμάς, προτιμώ να εστιάσω σε κάτι το οποίο είναι πιο εύκολα προσδιορίσιμο υπό την έννοια του έχουμε όλοι το ίδιο πράγμα στο μυαλό μας όταν αναφερόμαστε σε αυτό. Για τους παραπάνω λόγους θεωρώ ότι θα ήμουν ακριβέστερος, εάν μιλούσα για το μέγιστο πάθος και τη μέγιστη ένταση των συναισθημάτων (όπως και αν αυτά τα ονομάζει ο καθένας).\nΆρα λοιπόν στους προβληματισμούς που έθεσα σε προηγούμενο σχόλιο αναφέρομαι σε ένταση συναισθημάτων. Εδώ να διευκρινίσω ότι και εγώ τα έθεσα όλα αυτά τα θέματα ως αντικείμενο συζήτησης διότι δεν έχω μέσα μου ξεκάθαρη κάποια απάντηση.\nΑυτό στο οποίο όμως τείνω να καταλήξω είναι ότι συνήθως, το μεγάλο πάθος και η μέγιστη ένταση συναισθημάτων είναι καταστάσεις μικρής χρονικής διάρκειας. Δε μπορώ να προσδιορίσω χρόνο γιατί αυτός (και σε αυτή τη περίπτωση) είναι σχετικός. Σε κάθε περίπτωση όμως είναι καταστάσεις πεπερασμένης χρονικής διάρκειας. Έτσι μετά το πέρας του χρόνου, μοιραία τα μεγάλης έντασης συναισθήματα μετατρέπονται σε μεγάλης έντασης πόνο. Και με βάση όλα τα παραπάνω η σταθερότητα και το μέγιστο του πάθους μου φαίνονται έννοιες (όχι απλός αντίθετες) αντιστρόφως ανάλογες. Και αυτό γιατί η σταθερότητα μου κάνει σε κάτι που τείνει στο χρονικά άπειρο.\nΤώρα το ότι η φυγή αποτελεί αντίδραση, είναι μία άποψη που ομολογώ ότι μου αρέσει πολύ. Που ξέρεις ίσως και να με βολεύει. Μήπως μία επόμενη κατάσταση της φυγής μπορεί να είναι ένα μεγάλο και πανηγυρικό (γιατί όχι και εκοφαντικό) comeback????\n14 Μαρτίου, 2008 12:03\nΑρχικά άποψη μου είναι ότι ο έρωτας χρειάζεται και λογική για να μπορεί κάποιος να τον συνειδητοποιήσει να τον καταλάβει και ακολούθως να τον κομίσει και στο ''αντικείμενο'' του ίδιου του του συναισθήματος...\nΌποιος λοιπόν λέει ότι ο έρωτας είναι μόνο πάθος άρα και βραχύβιος ίσως να μην το έχει νιώσει ποτέ γιατί είναι και χιλιάδες άλλα...(Βέβαια η άποψη δεν θα μπορούσε να είναι κάτι άλλο απο υποκειμμενική).\nΌσο για το ότι η σταθερότητα είναι αντιστρόφως ανάλογη του πάθους, είναι εντελώς άστοχο κατα την άποψη μου και ίσα ίσα που τίποτα δεν ''απαιτεί'' μεγαλύτερο πάθος απο την ίδια την δέσμευση.(Είπαμε υποκειμενικά είναι αυτά...)\nΑν λοιπόν θα μου ζητούσε κανείς τον ορισμό του έρωτα(μιας και μιλάμε για υποκειμενικές προσεγγισεις),θα έλεγα ότι είναι το τέλος της συναισθηματικής μας αυτοτέλειας...Όταν συναισθηματικά πάψουμε να δρούμε και να αντιδρούμε ιδιοτελώς και με ένα μαγικό τρόπο νιώθουμε για δύο...Και μόνο ο ένας απο τους δύο είναι ο εαυτός μας...\nΤέλος ένα προσωπικό σχόλιο για το ''κόψε-ράψε'' του chmarni στην απάντηση του στο σχόλιο μου...\nΞέρεις ότι το να απομονώνει κανείς εκφράσεις από μια σκέψη και να τις πλασάρει για να την αντικρούσει, για μένα σημαίνει ότι έχει γραμμένο το περιεχόμενο της σκέψης μου και το μόνο που τον ενδιαφέρει είναι να χρησιμοποιήσει δικά μου λόγια (που ουσιαστικά ποτέ δεν έγραψα με το διαστρεβλωμένο νόημα των ''ξεκάρφωτων'' φράσεων) για να στοιχειοθετήσει δικές του κι αυτό με εκνευρίζει αφάνταστα...\nΕγώ όπου παραθέτω τις απόψεις μου απαιτώ να είναι απο το δικό μου χέρι και όχι επεξεργασμένες απο τρίτους και να κρίνονται γιαυτό που λένε και όχι γιαυτό που οι συνομιλητές μου θέλουν να απομονώσουν...Γιατί το απαιτώ;Γιατί πιστεύω ότι αν και δεν είμαι αλάνθαστος δεν έχω αποπειραθεί ποτέ να διαστρεβλωσω την άποψη του συνομιλητή μου.\nΝα λοιπόν που εδώ δηλώνει παρών ο δικός μου αξιακός κώδικας...\nΤέλος να διευκρινίσω και ηλεκτρονικά ότι στο πρώτο μου σχόλιο έκανα μια γενική προσέγγιση των σημερινών σχέσεων και της μοναχικότητας που υπάρχει όχι μόνο απο την απουσία τους αλλά και μέσα σε αυτές.\nΓια να αποφευχθεί σειρά επεξηγήσεων για αποφυγή παρεξηγήσεων θα ήθελα να γράψω εκ των προτέρων ότι δεν έγινε και τίποτα, μια κουβέντα κάνουμε, 'αλλωστε όπως έχει ''διαγνώσει'' και το πιο αγαπημένο μου πρόσωπο, όταν συζητάω το κάνω με πάθος και ένταση.\nChmarni...Άντε να κανονίσουμε για κανα καφέ να στα ''χώσω'' κι από κοντά (ή μήπως και για να μου τα ''χώσεις'';)!!!\n14 Μαρτίου, 2008 17:33\nGiati_baba γουστάρω πολύ που μου τη πέφτεις. Αλλά επέτρεψε μου να κάνω μία αναγκαία για τη συζήτηση διευκρίνηση. Σε καμία περίπτωση δεν επιχείρησα να κόψω και να ράψω. Ούτε φυσικά να διαστρεβλώσω. Απλός απομόνωσα τρεις φράσεις οι οποίες αποτελούν τη κεντρική ιδέα του νοήματος των όσων έγραψες (κατά την υποκειμενική μου πάντα άποψη). Και το έκανα απλός γιατί ήθελα να τονίσω την αντίθεση (όχι αντίφαση) των δύο πρώτων φράσεων σε σχέση με τη τρίτη. Δηλαδή ήθελα να πω ότι από τη μία υπάρχει ο συμβιβασμός και από την άλλη το ολοκληρωτικό δόσιμο και η πλήρης αφοσίωση. Και σε όλα μου τα σχόλια δεν έχω εκφραστεί με απόλυτο τρόπο γιατί όλα όσα πραγματευόμαστε σε αυτή τη συζήτηση είναι πράγματα για τα οποία και εγώ ο ίδιος αναζητώ απαντήσεις.\nΤώρα σχετικά με το αν τρέχει και τίποτα. Και φυσικά δεν τρέχει τίποτα (αλίμονο δηλαδή αν έτρεχε). Ίσα, ίσα που και η διαφωνία αποτελεί βάση στη συζήτηση. όσο για το πάθος σου είναι αποδεκτό και καλοδεχούμενο. Ίσως να είναι και ένα από τα στοιχεία που γουστάρω πάνω σου.\nΤώρα σχετικά με τον ορισμό του έρωτα. Όπως έγραψα και στο προηγούμενο σχόλιο μου δε ξέρω αν με τη λέξη έρωτας έχουμε όλοι το ίδιο πράγμα στο μυαλό μας. Γι αυτό προτίμησα να μιλήσω για πάθος και έντονα συναισθήματα..\nΤέλος προσπαθώ να εκφράσω περισσότερο με θεωρητικό τρόπο κάποιες απόψεις και όχι χρησιμοποιώντας τις προσωπικές μου εμπειρίες για τον έρωτα. Βέβαια είναι αδύνατο για οποιοδήποτε άνθρωπο να εκφραστεί για το οτιδήποτε χωρίς να λάβει υπόψη και τις προσωπικές του εμπειρίες.\nΚαι τέλος για να διατηρήσω λίγο και τη διαφωνία που είναι και η βάση της συζήτησης θα ρωτήσω μήπως ισχύει και η φράση “ Love is a Drug” ;;; Δηλαδή εξάρτηση (άρα συνήθεια);;;\n14 Μαρτίου, 2008 18:24\nΧρήστο αναφέρθηκα στο μεγάλο έρωτα χρησιμοποιώντας τη δική σου έκφραση στα πρώτα σου σχόλια. Έστω λοιπόν, το μέγεθος των συναισθημάτων (κι όχι του πάθους διότι πρόκειται για μια διαφορετική κατάσταση που μπορεί να αποτελεί αρμονική έκφραση ενός έρωτα αλλά και δυσαρμονική έκφραση άλλων συναισθημάτων). Θεωρώ ότι για να συνειδητοποιήσει κανείς αυτό το μέγεθος δε χρειάζεται να βιώσει το πόνο της απώλειας. Αυτό κατά τη γνώμη μου αποτελεί μοιρολατρική κι απαισιόδοξη αντιμετώπιση μιας όμορφης κατάστασης. Μια ενδεχόμενη απώλεια θα επιβεβαιώσει απλώς αυτό το μέγεθος που ήδη είχαμε βιώσει και συνειδητοποιήσει.\nΠερί φυγής κι επανάκαμψης, είχα εκφράσει σε παλαιότερες δημοσιεύσεις την έννοια της σπειροειδούς (κι όχι κυκλικής) εξέλιξης.\nGB (μου επιτρέπεις να συντομεύσω το ψευδώνυμό σου, δίνοντάς σου έτσι και μια έννοια μεγάλου μεγέθους, αν και μπαίνουμε σε εποχές ΤΒ πλέον), συμφωνώ σε αρκετά απ'αυτά που λες στο πρώτο μέρος του σχολίου σου αλλά, αν μου επιτρέπεις, θεωρώ τον ορισμό σου μερικό. Διότι το τέλος της συναισθηματικής αυτοτέλειας μπορεί να επέλθει και σε άλλες καταστάσεις αγάπης (μια εκ των οποίων είναι ο έρωτας) όπως η αδελφική αγάπη, η φιλική αγάπη, ακόμη κι η αλτρουιστική αγάπη (αν και με μια πιο ψυχιατρική κι ενδεχομένως λίγο κυνική άποψη ο αλτρουισμός δεν είναι παρά η ικανοποίηση ενός ευμεγέθους εγώ) ή με μια πιο ευρεία οπτική, το τέλος της συναισθηματικής αυτοτέλειας δεν έρχεται ποτέ.\n14 Μαρτίου, 2008 18:48\nΠράγματι ο ορισμός δεν είναι πλήρης...Ήταν περισσότερο μια απόπειρα ορισμού, αλλά αναφέρω επίσης το ''να νιώθεις για δύο''.Στην αγάπη που περιγράφεις και τις διάφορες μορφές της όντως υπάρχει το στοιχείο της μη αυτοτέλειας αλλά είναι εντελώς διαφορετική και η διαδικασία και το ίδιο το συναίσθημα.\nΑλήθεια ποιες είναι οι εποχές ΤΒ στις οποίες μπαίνουμε;\nTB terabyte, GB gigabyte.\n15 Μαρτίου, 2008 07:03


Ποιήματα Εποχής – 25 | Ο σύγχρονος ποιητικός λόγος του Γιάννη Στρούμπα - Sparmatseto\nΟ σύγχρονος ποιητικός λόγος του Γιάννη Στρούμπα\nΤην ποιητική δημιουργία του φίλου φιλολόγου εκ Κομοτηνής Γιάννη Στρούμπα την πρωτοσυνάντησα στην «Ανθολογία Ανέκδοτης Ποίησης – Σύγχρονοι Θράκες Ποιητές» που παρουσιάστηκε το 2007 με την επιμέλεια της Ελένης Δημητριάδου Εφραιμίδου στις εκδόσεις Σπανίδη. Στο ποίημά του Ars Critica γράφει στίχους που καθόρισαν την ακόλουθη δημιουργική του πορεία:\nΠέρα απ’ τις αισθητικές προθέσεις κάθε καλλιτέχνη\nη τέχνη η κριτική γειώνει ουμανισμούς\nορίζοντας την πνευματική παραγωγή\nως διαδικασία πολιτική\nγι’ αυτό και άκρως οικονομική\nμέσω μιας αναλογικής μεθόδου των τριών:\nΌπως Παραγωγοί → Έμποροι → Καταναλωτές\nΈτσι και Καλλιτέχνες → Κριτικοί → Φιλότεχνο κοινό […]\nΠοικίλο το δημιουργικό έργο του Γιάννη Στρούμπα (γενν. 1973). Αναφέρω τους τίτλους των βιβλίων του, ώστε να φανεί η πλούσια σκευή του:\nΠΟΙΗΣΗ: (2016) Γραφείον ενικού τουρισμού, (Καλλιγράφος) – (2010) Λεπρές ισορροπίες, (Γαβριηλίδης) – (2006) Τ’ αναγκαία προς το τ-ζην, (Γαβριηλίδης)\nΑΝΘΟΛΟΓΗΣΗ: (2020) Αργύρης Χιόνης. Έλληνες ποιητές – η γενιά του ’70, εισαγωγή – ανθολόγηση Γιάννης Στρούμπας, Γκοβόστης, (2019) Ο ποιητής Αλέξανδρος Σούτσος εισαγωγή – ανθολόγηση Γιάννης Στρούμπας, Ίδρυμα Τάκης Σινόπουλος – Εκδόσεις Γαβριηλίδης\nΔΟΚΙΜΙΟ: (2021)«Η ασάφεια των ορίων» Το υπερλογικό στοιχείο στο λογοτεχνικό έργο του Αργύρη Χιόνη (Σμίλη)\n(2018) Κλεφτοπόλεμος, (Καλλιγράφος) – (2013) Άσυλο ανιάτων, (Καλλιγράφος)\nΓια το έργο του Γιάννη έχω γράψει αρκετές φορές. Όσον την ποίησή του στο άρθρο μου: «Γιάννης Στρούμπας, ο νέος Ποιητής της Θράκης «Γραφείον Ενικού Τουρισμού»2016» γράφω:\n«Το 2013 παρουσίασε το βιβλίο «Άσυλο Ανιάτων», Πρόλογος Νάσου Βαγενά, εκδ. Καλλιγράφος, σελ. 322. Πρόκειται για μια συλλογή δοκιμίων που κυρίως δημοσιεύτηκαν στο έντυπο γνώμης της Θράκης «Αντιφωνητής».\nΣτη νέα ποιητική συλλογή του «Γραφείον Γενικού Τουρισμού» συνεχίζει με ποιητικό τρόπο την προβληματική των δοκιμίων του. Ο Γιάννης στα παλιότερα κείμενά του ‘χτυπούσε το καμπανάκι’, αλλά ποιος τον άκουγε. Στα εξήντα δοκίμια και στον Επίλογο έδινε απάντηση στο ερώτημα : «Γιατί ‘Άσυλο Ανιάτων’».\nΔιαβάζω σε ένα σημείο του επιλόγου: «Τα προβλήματα επωάζονται, καλλιεργούνται, γιγαντώνονται και χρονίζουν μέσα στο πλαίσιο λειτουργίας της σύγχρονης νεοελληνικής πολιτείας, η οποία, με τις ανεπάρκειές της, μα και με την έλλειψη ουσιαστικής θέλησης να τα επιλύσει. Λειτουργεί ‘ιδρυματικά’ σαν άσυλο που περιθάλπει τα νοσήματα, τα συντηρεί και τα ενδυναμώνει αντί να τα θεραπεύει».\nΈνα δείγμα της ποίησής του\nΗ έξοδός σας / Απ¨ το κρουαζερόπλοιο\nΘα πραγματοποιηθεί / Μόνο από μία σκάλα\nΛόγω / Ελέγχου υπεραρίθμων\nΑπ¨ το λιμενικό.\nΈλεγχος υπεραρίθμων. / Ακόμη και στις διακοπές\nΚάτι με προσδιορίζει / Σαν δημόσιο υπάλληλο.\nΤον παρακάλεσα να μου εμπιστευθεί κάποιες σύγχρονες δημιουργίες του για να τις παρουσιάσω στη σειρά των κειμένων μου «Ποιήματα Εποχής», με παλιούς και νεότερους ποιητές και ποιήτριες. Τον ευχαριστώ για την ανταπόκριση.\nΟ ΚΑΛΟΣ ΣΑΣ Ο ΦΕΙΔΙΑΣ\nΤα ’χα προβλέψει, μα όχι όλα.\nΣτο πρόσωπό μου θα χτυπούσανε τον Περικλή.\nΜόλις έσκασε η κατηγορία της υπεξαίρεσης\nαφαίρεσα απ’ το άγαλμα ένα-ένα\nτα χρυσά κομμάτια\nκαι τους τα πέταξα στο ζύγι.\nΔεν έλειπε μήτε δράμι χρυσός\nαπ’ της Παλλάδας το χρυσελεφάντινό μου άγαλμα.\nΤη γλώσσα τους κατάπιαν\nΤότε έσπευσαν να πουν πως στην ασπίδα\nείχα σχεδιάσει το δικό μου\nκαι του ηγέτη μας το πρόσωπο.\nΜπα, που να φαν τη γλώσσα τους!\nΑν το υποψιαζόμουνα κι αυτό\nτη Μέδουσα στην ασπίδα θα τους στάμπαρα!\nΜε τα μαλλάκια της φιδάκια της\nστον τόπο να τους άφηνε! Άγαλμα!\nΘέλανε κι άγαλμα, πανάθεμά τους!\n«Ύβρις, ύβρις», φωνάζαν έξαλλοι\nκι άρον άρον την κοπάνισα για την Ολυμπία.\nΣυγγνώμη, πατριώτες, μα τα θέλατε:\nΟ Δίας καθήμενος, χρυσελεφάντινος, ηγεμονικός,\nσας τα ’φαγε τα πρωτεία!\nΚόκαλο όλοι σας!\nΆγαλμα σας άφησα, και χωρίς τη Μέδουσα!\nΚαι τότε, να ξανά, νέα συκοφαντία\nπάλι για υπεξαίρεση χρυσού.\nΚαι να ’μαι στη στενή δίχως να φταίω.\nΜόνος, με τη χρυσελεφάντινή μου αμηχανία.\nΗ Ελλάδα τρώει τα παιδιά της, λένε.\nΚι ο καλός σας ο Φειδίας παγωμένος\nσε μαρμάρινη αγωνία.\nΤο ύψιστο γλυπτό της ζωής μου\nΣτα σίγουρα αποδείχτηκε\nο αγαλμάτινος εαυτός μου.\nΜου ’χεις αφήσει στο χαρτί το κινητό σου.\n«Κοινητό», για την ακρίβεια:\nέξι εννιά εφτά εφτά, τέσσερα εννιά τόσο τόσο\nΜη βάλω θέμα ορθογραφίας, λες,\nΜη θέμα γνώσης,\nΈνα δημοτικό όλο κι όλο.\nΤο θέμα, λες, πατέρα,\nγια σένα ένα και μόνο:\nνα είναι ο άλλος άνθρωπος.\nΔεν βάζω θέμα ορθογραφίας.\nΘέμα για μένα\nπως ποτέ στο κινητό σου δεν σε βρίσκω.\nΠάντοτε φίλοι διάφοροι απαντούν.\nΆνθρωποι, λες, παιδί μου,\nμε διάφορες ανάγκες…\nΜε διάφορες ανάγκες, πατέρα.\nΚαι το «κοινητό» σου αναμφίβολα\nόχι θέμα γνώσης.\nΘέμα χρήσης, πατέρα·\nΓιάννη, περιμένουμε τη νέα ποιητική σου συλλογή …


Τι λένε τα ζώδια για σήμερα Παρασκευή 29 Ιανουαρίου 2021\nNewsIT / Lifestyle / Τι λενε τα ζωδια για σημερα Παρασκευη 29 Ιανουαριου 2021\n29.01.2021 | 06:33\nΔιαβάστε αναλυτικά τι προβλέπουν τα ζώδια για σας για σήμερα Παρασκευή 29 Ιανουαρίου 2021. Πώς θα είναι η μέρα σου; Τι προβλέπει το ζώδιο και ο ωροσκόπος σου;\nΚριός: Με αρκετό προβληματισμό σήμερα αποφασίζεις να προωθήσεις τα σχέδια και τις ιδέες σου. Έχεις κάνει τις απαιτούμενες προετοιμασίες κι έτσι διώξε το άγχος. Εμπιστοσύνη στον εαυτό και τις επιλογές σου χρειάζεται να έχεις. Αν και κουραστική η μέρα σου στα εργασιακά φαίνεται να είναι παραγωγική και δραστήρια, χωρίς απρόβλεπτα γεγονότα. Δημιούργησε μια χαλαρή ατμόσφαιρα απόψε για τον ερωτικό σύντροφό σου που θα βοηθήσει και τους δυο να αποβάλλετε το στρες της ημέρας. Πρόσθεσε νέες δραστηριότητες στην καθημερινότητά σου και μην σκέφτεσαι τη μοναξιά σου. Να είσαι σίγουρη πως το επόμενο διάστημα ένας νέος έρωτας θα σε συναρπάσει.\nΤαύρος: Οι περιστάσεις σήμερα μπορεί να είναι τέτοιες που έχεις μεγαλύτερη ευθύνη στη λήψη αποφάσεων, αλλά η προσοχή σου είναι διχασμένη. Οι σκέψεις σου σε μεταφέρουν σε άλλα μέρη καθιστώντας λίγο δύσκολο to να συγκεντρωθείς. Είναι πιθανό επίσης σήμερα να μάθεις χρήσιμα πράγματα για την καριέρα σου και τις κοινωνικές προοπτικές σου. Η Σελήνη περνά τη μέρα στον τομέα του σπιτιού και της οικογένειας, για αυτό λαχταράς προσωπικές στιγμές με τον αγαπημένο σου. Εσύ που είσαι μόνη, μέσα από τη συντροφιά αγαπημένων σου προσώπων καλύπτεις τις συναισθηματικές σου ανάγκες.\nΔίδυμοι: Κάποιες στιγμές σήμερα μπορεί να νιώσεις χαοτικό το κλίμα γύρω σου. Η καρδιά σου φαίνεται να θέλει κάτι, όμως το μυαλό σου σε παρασύρει σε άλλες σκέψεις και προβληματισμούς. Ο εξορθολογισμός μπορεί να είναι η λύση καθώς συχνά έχει λιγότερες συνέπειες. Ίσως θελήσεις να λάβεις υπόψη σου τις απόψεις συνεργατών. Σε κάθε περίπτωση κερδισμένη θα βγεις. Η βραδιά με τον αγαπημένο σου είναι τρυφερή και ζεστή για αυτό απόλαυσέ τη. Εσύ που είσαι μόνη, η λογική και το συναίσθημα συγκρούονται με αποτέλεσμα να μην είσαι στα καλύτερά σου.\nΚαρκίνος: Υπάρχει κάποια τάση σήμερα να διαβάζεις τις λεπτομέρειες ή να δίνεις προτεραιότητα στην ισορροπία και την ισότητα στις σχέσεις σου. Τα γεγονότα και οι εξελίξεις της ημέρας μπορεί να σε κάνουν να αισθανθείς ότι έχει δυο απόψεις ή επιθυμίες για ένα θέμα. Οι παρεξηγήσεις είναι πιο πιθανές από το συνηθισμένο σήμερα και αύριο, με τη Σελήνη απέναντι από τον Ερμή, για αυτό απόφυγε τις ρήξεις με συνεργάτες και τον αγαπημένο σου. Εσύ που είσαι μόνη, μην κρίνεις νέες γνωριμίες με γνώμονα παρελθοντικές δυσάρεστες καταστάσεις.


Κινέζικη Πρωτοχρονιά - Το 2022 γιορτάζεται την 1η Φεβρουαρίου - Η χρονιά της Μαύρης Τίγρης – προβλέψεις | Ploumistos.com\nΚινέζικη Πρωτοχρονιά - Το 2022 γιορτάζεται την 1η Φεβρουαρίου - Η χρονιά της Μαύρης Τίγρης – προβλέψεις\n👉Η μεγαλύτερη γιορτή στην Κίνα και την κινέζικη διασπορά. Δεν έχει σταθερή ημερομηνία, επειδή το κινεζικό ημερολόγιο είναι σεληνιακό. Η Κινέζικη Πρωτοχρονιά ξεκινά την ημέρα της δεύτερης νέας σελήνης μετά το χειμερινό ηλιοστάσιο.\nΤο 2022 γιορτάζεται την 1η Φεβρουαρίου και οι απανταχού Κινέζοι εισέρχονται στο Έτος της Τίγρης ή το έτος 4720 από τη βασιλεία του Κίτρινου Αυτοκράτορα (3η χιλιετία π.Χ.).\nΓια παράδειγμα όσοι γεννηθούν το Έτος της Τίγρης είναι δυναμικοί και φιλόδοξοι, τολμηροί και θαρραλέοι, ενθουσιώδεις και γενναιόδωροι, με αυτοπεποίθηση και αισθήματα δικαιοσύνης και αλληλεγγύης.\nΔιαρκεί 15 ημέρες και λήγει με τη Γιορτή των Φαναριών (15 Φεβρουαρίου το 2022). Μόνο οι τρεις πρώτες ημέρες είναι αργία για τους Κινέζους.\nΠως θα μας επηρεάσει η χρονιά της Μαύρης Τίγρης γενικά αλλά και πιο ειδικά αφού στο παρακάτω άρθρο θα μάθουμε ξεχωριστά για το κάθε ζώδιο, τις ετήσιες προβλέψεις για το 2022. Ελπίζουμε το 2022 να είναι μία πιο χαρούμενη και ελπιδοφόρα χρονιά για όλους.\nPloumistos.com: Κινέζικη Πρωτοχρονιά - Το 2022 γιορτάζεται την 1η Φεβρουαρίου - Η χρονιά της Μαύρης Τίγρης – προβλέψεις


Ολυμπιακός-Ατρόμητος 2-0: Στην κορυφή με τρίλεπτο ξέσπασμα - Fosonline\nΟλυμπιακός-Ατρόμητος 2-0: Στην κορυφή με τρίλεπτο ξέσπασμα\nΚυριακή, 10 Νοεμβρίου 2019 19:09\nΟ Ολυμπιακός νίκησε τον Ατρόμητο 2-0 με γκολ των Ποντένσε, Σουντανί έχοντας κορυφαίο τον Μπουχαλάκη, ενώ ολοκλήρωσε το παιχνίδι με δέκα παίκτες λόγω αποβολής του Αβραάμ.\nΠροερχόταν από δύο ματς που δεν είχε σκοράρει και ήθελε τη νίκη για να επιστρέψει στην κορυφή. Ο Ολυμπιακός είχε απέναντι του τον Ατρόμητο που παραδοσιακά του βάζει δύσκολα στο Καραϊσκάκη και με το 2-0 που επικράτησε πάτησε ξανά στην πρώτη θέση της βαθμολογίας. Η ομάδα του Πειραιά σπατάλησε το πρώτο ημίχρονο μένοντας στο 0-0, αλλά πήρε τη νίκη με ένα τρίλεπτο ξέσπασμα στην επανάληψη και χάρη στα γκολ των Ποντένσε, Σουντανί. Η ομάδα του Πέδρο Μαρτίνς ολοκλήρωσε το παιχνίδι με δέκα παίκτες λόγω αποβολής του Αβραάμ στο 68'. Κορυφαίος του Ολυμπιακού σε αυτό το παιχνίδι ήταν ο Μποχαλάκης που έφτιαξε και το πρώτο γκολ της ομάδας του.\nΟλυμπιακός-Ατρόμητος 2-0: Η αποβολή του Αβραάμ Παπαδόπουλου (vid)\nΔεν είχε μεγάλες αλλαγές η ενδεκάδα του Ολυμπιακού με τον Πέδρο Μαρτίνς να επιλέγει να παίξει με Σουντανί και Ελ Αραμπί στην επίθεση και στην άμυνα να επαναφέρει τον Αβραάμ δίπλα στον Σεμέδο, ενώ ο Μασούρας ξεκίνησε αντί του Ραντζέλοβιτς στο ένα άκρο της επίθεσης. Από την άλλη ο Ατρόμητος αν και φαινόταν να έχει παραταχθεί με δύο επιθετικούς τον Νταβιώτη και τον Γιακουμάκη, περισσότερο είχε αμυντικούς προσανατολισμούς. Ταλόσα και Μανούσος έπαιξαν στα άκρα της επίθεσης της ομάδας του Περιστερίου που προερχόταν από την ήττα με 3-2 από την ΑΕΚ.\nΔυνατό ξεκίνημα, αλλά...\nΟι Πειραιώτες από την πλευρά τους ήθελαν πάση θυσία τη νίκη για να επιστρέψουν στην κορυφή και είναι γεγονός πως μπήκαν δυνατά στο παιχνίδι. Μόλις στο 9' ο Μπουχαλάκης πέρασε πολύ ωραία κάθετη στον Τσιμίκα, αυτός βρέθηκε απέναντι από τον Μέγιερι, αλλά ο Ούγγρος απέκρουσε το σουτ. Ο Ολυμπιακός ήταν δραστήριος επιθετικός και στο 10' ο Σουντανί έκανε το σουτ από πλάγια θέση, ενώ στο 16' σωστά ακυρώθηκε ως οφσάιντ το γκολ του Αβραάμ. Στο 17' ο Μασούρας βρέθηκε απέναντι από τον Μέγιερι και από πλάγια θέση πλάσαρε άουτ χάνοντας μεγάλη ευκαιρία να ανοίξει το σκορ. Μέχρι το 25' ο Ολυμπιακός είχε τον πλήρη έλεγχο της αναμέτρησης και μάλιστα έδειχνε να βρίσκει λύσεις στην επίθεση.\nΣέντρα και ξανά σέντρα\nΑπό εκείνο το σημείο και μετά η ομάδα του Περιστερίου κλείστηκε ακόμα περισσότερο στην άμυνα της. Η εικόνα της δεν είχε σχέση με ότι είχαμε συνηθίσει τα προηγούμενα χρόνια. Οι "κυανόλευκοι" περισσότερο πρόσεχαν την άμυνα τους και προσπαθούσαν να κρατήσουν μακριά από την εστία του Μέγιερι τους παίκτες του Μαρτίνς. Οι "ερυθρόλευκοι" είναι γεγονός πως έδειξαν να παγιδεύονται σε αυτό το παιχνίδι και δεν βρήκαν λύσεις να φτιάξουν φάσεις. Ο Ομάρ όποτε βγήκε στην επίθεση δεν είχε σωστές επιλογές με κάκιστες σέντρες, ενώ κάθετο παιχνίδι έκανε και πάλι μόνο ο Μπουχαλάκης. Αν και ο Ολυμπιακός είχε την κατοχή της μπάλας δεν μπόρεσε να γίνει επικίνδυνος και έτσι οι δύο ομάδες πήγαν στα αποδυτήρια με το 0-0 να μην αλλάζει. Ο Ολυμπιακός από το 25' και μετά προσπάθησε να απειλήσει με σέντρες που τις καθάρισαν όλες οι Γούτας, Ρισβάνης.\nΑπό ένα σημείο και μετά στο πρώτο ημίχρονο ο Ολυμπιακός έδειξε να εγκλωβίζεται παίζοντας με σέντρες κυρίως και να μην μπορεί να κάνει φάσεις. Στο ξεκίνημα της επανάληψης το σκηνικό δεν άλλαξε με τους Πειραιώτες να είναι αυτοί που είχαν την κατοχή και τον Ατρόμητο να παίζει στο μισό γήπεδο. Ο Μαρτίνς θέλοντας να βρει διαδρόμους στην καλή οργανωμένη άμυνα των φιλοξενούμενων έβαλε στο 56' τον Λοβέρα αντί του Μασούρα. Οι "ερυθρόλευκοι" συνέχισαν να κάνουν σέντρες με τον Μέγιερι να τις καθαρίζει εύκολα και χωρίς να αισθάνεται πίεση.\nΟλυμπιακός - Ατρόμητος 2-0: Τα γκολ των Ποντένσε και Σουντανί (vids)\nΞέσπασε και ήταν αρκετό\nΈνα τρίλεπτο ξέσπασμα, όμως, ήταν αρκετό για να πάρει ο Ολυμπιακός το ματς. Στο 60' ο κορυφαίος της ομάδας του Πειραιά, Μπουχαλάκης πέρασε κάθετη πάσα στον Ποντένσε και εκείνος με σουτ μέσα από την περιοχή νίκησε τον Μέγιερι για το 1-0. Η ψυχολογία άλλαξε και στο 62' ο Τσιμίκας βρήκε ωραία τον Ελ Αραμπί, ο οποίος γύρισε στο ύψος της μικρής περιοχής για τον Σουντανί που με απευθείας σουτ έστειλε τη μπάλα στα δίχτυα του Μέγιερι για το 2-0. Κάπου εκεί φάνηκε να "κλειδώνει" το παιχνίδι ο Ολυμπιακός.\nΠαρόλα αυτά το ματς απέκτησε άλλο ενδιαφέρον στο 68' όταν ο Αβραάμ ανέτρεψε τον Γιακουμάκη που έβγαινε μόνος με τον Σα και αντίκρισε την κόκκινη κάρτα του Σκουλά. Ο Ολυμπιακός έμεινε με δέκα παίκτες από εκείνο το σημείο και με τον Μαρτίνς να "θυσιάζει" τον Ελ Αραμπί για να βάλει στο γήπεδο τον Μεριά. Στον χρόνο που απέμενε ο Ατρόμητος επιχείρησε με ανορθόδοξο τρόπο να επιτεθεί . Το ματς έγινε σκληρό με τα δυνατά μαρκαρίσματα να δίνουν και να παίρνουν, ενώ ο Σκουλάς σε αυτό το σημείο ξεκίνησε να τιμωρεί το σκληρό παιχνίδι των φιλοξενούμενων. Κάπως έτσι ο Ολυμπιακός διατήρησε το 2-0, επέστρεψε στις νίκες και στην κορυφή της βαθμολογίας.\nΣκόρερ: 60' Ποντένσε, 62' Σουντανί\nΚίτρινες: 40' Παπαδόπουλος, 75' Γαρουφαλιάς, 80' Νάτσος, 87' Κατράνης, 90' Χαρίσης\nΚόκκινη: 68' Παπαδόπουλος\nΟλυμπιακός: Σα, Ελαμπντελαουί, Σεμέδο, Παπαδόπουλος, Τσιμίκας, Μπουχαλάκης, Γκιγιέρμε, Ποντένσε, Μασούρας (56' Λοβέρα), Σουντανί (81' Γκερέρο), Ελ Αραμπί (70' Μεριά)\nΑτρόμητος: Μέγιερι, Γούτας, Χαρίσης, Γαρουφαλιάς, Γκάλο, Ταλόσα (76' Ενσικουλού), Κατράνης, Μανούσος (82' Ρόσα), Νταβιώτης (70' Νάτσος), Ρισβάνης, Γιακουμάκης.\nΟλυμπιακός: Βαλμπουενά, Ομάρ, Αβραάμ για την Παγκόσμια Ημέρα Εξαφανισμένων Παιδιών (vid)


Η βύθιση του καταδρομικού BELGRANO...\nΗ ναυτική σύγκρουση ανάμεσα σε Βρετανία και Αργεντινή στον πόλεμο των Φώκλαντς.\nΗ σύγκρουση μεταξύ Βρετανίας και Αργεντινής στις αφιλόξενες θάλασσες του νότιου Ατλαντικού ωκεανού, είχε σαν αποτέλεσμα τις πρώτες, μετά τον Β’ Παγκόσμιο Πόλεμο απώλειες μεγάλων ναυτικών μονάδων και των δύο εμπλεκομένων. Μία απο τις πιο σημαντικές ήταν η βύθιση του καταδρομικού του πολεμικού ναυτικού της Αργεντινής «A.R.A. General Belgrano».\nΤο καταδρομικό αυτό ήταν αμερικανικής ναυπήγησης και είχε τεθεί σε υπηρεσία το 1938 με το πολεμικό ναυτικό των Η.Π.Α. σαν USS. «Phoenix». Το σκάφος ήταν αρκετά τυχερό και κατάφερε να βγεί αλώβητο απο το ναύσταθμο του Πέρλ Χάρμπορ στην διάρκεια της Ιαπωνικής επίθεσης το 1941. Στην διάρκεια του πολέμου χρησιμοποιήθηκε εντατικά σε πολλές επιχειρήσεις, και για την συνολική του δράση έλαβε εννέα πολεμικά άστρα. Μεταπολεμικά αγοράστηκε απο το ναυτικό της Αργεντινής, η ονομασία του, δόθηκε προς τιμήν του στρατηγού Μανουέλ Μπελγκράνο, ενός ήρωα του πολέμου της ανεξαρτησίας της χώρας (1811-1819) και ιδρυτή της Ναυτικής Ακαδημίας της Αργεντινής.\nΜε πυραύλους από το 1967\nΤο πλοίο υπέστει αρκετούς εκσυγχρονισμούς με σημαντικότερο αυτό του 1967, οπότε και τοποθετήθηκαν πύραυλοι εναντίων σκαφών επιφανείας και αεροπλάνων. Ωστόσο, το 1982, το σκάφος έδειχνε πιά την ηλικία του, αφού τα ηλεκτρονικά του συστήματα ήταν απηρχαιωμένα, ωστόσο, ο οπλισμός του ήταν αρκετά επίφοβος αποτελούμενος απο 15 πυροβόλα των 152 χιλ. Και 8 των 127 χιλ. Αυτά ήταν αρκετά για να του δώσουν σημαντικά πλεονεκτήματα σε μία κλασσική ναυμαχία εναντίων άλλων σκαφών επιφανείας. Το σκάφος τέλος είχε πλήρωμα 1.138 αξιωματικών, υπαξιωματικών και ναυτών, και κυβερνήτη την συγκεκριμένη στιγμή τον πλοίαρχο Έκτωρ Μπόνθο.\nΗ μάχη της θάλασσας\nΗ άφιξη της βρετανικής αρμάδας στην ευρύτερη περιοχή των νησιών Φώκλαντς και Νότιας Γεωργίας, προκάλεσε την έξοδο των μεγάλων μονάδων επιφάνειας του πολεμικού ναυτικού της Αργεντινής (Armada Republica Argentina). Ανάμεσα τους βρισκόνταν το καταδρομικό και το μοναδικό αεροπλανοφόρο του στόλου «25η Μαϊου». To A.R.A. Belgrano, απέπλευσε απο την βάση του στην Γή του Πυρός, στις 26 απριλίου και λίγο αργότερα συναντήθηκε με τα αντιτορπιλικά Piedra Buena και Buchard. Τα σκάφη έπλεαν αρχικά έξω απο την ζώνη αποκλεισμού των 200 ναυτικών μιλίων που το Βρετανικό Βασιλικό Ναυτικό είχε ορίσει γύρω απο τα νησιά. Οι βρετανοί, είχαν τονίσει ο,τι οποιοδήποτε σκάφος βρεθεί εντός της απαγορευμένης περιοχής θα θεωρηθεί εχθρικό και θα βυθιστεί.\nΔιαταγή για εμπλοκή!\nΜε την έναρξη των επιχειρήσεων να είναι κοντά, την 1η Μαϊου, ο ναύαρχος Χουάν Λομπάρντο διέταξε το σύνολο των πλοίων του στόλου να σπεύσουν προς αναζήτηση και εμπλοκή με τον εχθρό. Το καταδρομικό και τα πλοία συνοδείας του έλαβαν την διαταγή και αμέσως κινήθηκαν πρός την ζώνη αποκλεισμού. Το σήμα όμως, υποκλάπηκε απο τους Βρετανούς και αμέσως συζητήθηκε η πιθανότητα προσβολής του καταδρομικού της Αργεντινής. Αρχικά υπήρξαν ενστάσεις δεδομένου ο,τι αυτό έπλεε έξω απο την ζώνη αποκλεισμού και η νομιμότητα ενός πλήγματος απο μεριάς βρετανών θα ήταν αντίθετη με τους κανόνες του δικαίου όσον αφορά τον πόλεμο στην θάλασσα. Ωστόσο επικράτησε η άποψη της βρετανίδας πρωθυπουργού, Μάρκαρετ Θάτσερ, βάση της οποίας το σκάφος ήταν εχθρικό και αν και έπλεε έξω απο την ζώνη του αποκλεισμού είχε ήδη λάβει πορεία σύγκρουσης με τον βρετανικό στόλο.\nΈτσι, την 2α Μαϊου 1982, το βρετανικό πυρηνοκίνητο υποβρύχιο «Conqueror», που παρακολουθούσε ήδη το αργεντίνικο καταδρομικό, εκτόξευσε εναντίων του δύο τορπίλες οι οποίες και έπληξαν καίρια το σκάφος.\nΗ βύθιση και ο απολογισμός\nΕίκοσι λεπτά μετά τον τορπιλισμό τα πλοίο είχε ήδη αρχίσει να παίρνει κλήση ένεκα της μεγάλης εισροής υδάτων στα ύφαλα. Τα ηλεκτρικά συστήματα είχαν τεθεί εκτός λειτουργίας έτσι δεν ήταν δυνατό να σταλθεί σήμα κινδύνου ή να χρησιμοποιηθούν οι αντλίες. Ο κυβερνήτης Μπόνθο, έδωσε εντολή εγκατάλειψης και αυτή ξεκίνησε με τάξη δίχως πανικό. Όμως, οι καιρικές συνθήκες ήταν κακές και χειροτέρευαν, ενώ το σκοτάδι δημιουργούσε μεγαλύτερες δυσκολίες. Είναι χαρακτηριστικό πως τα δύο αντιτορπιλικά που το συνόδευαν δεν βρίσκονταν κοντά στο καταδρομικό την χρονική εκείνη στιγμή και δεν αντιλήφθηκαν τίποτα εγκαίρως.\nΤελικά, αφού έριξαν μερικές βόμβες βυθού αποχώρησαν άπρακτα. Απο τις 3 μέχρι τις 5 του μήνα, 775 ναυαγοί διασώθηκαν απο παραπλέοντα σκάφη. Οι συνολικές απώλειες ήταν 323 άνδρες, πολλοί απο τους οποίους σκοτώθηκαν απο τις εκρήξεις των τορπιλών. Η επιτυχία πάντως υποβαθμίστηκε απο πλευράς βρετανών. Δεν υπήρξαν εθνικιστικές εξάρσεις ενώ τα πρωτοσέλιδα των εφημερίδων δεν ήταν ιδιαίτερα ενθουσιώδη. Στην πραγματικότητα, οι υψηλές απώλειες προκάλεσαν ένα μούδιασμα σε όλους τους εμπλεκομένους και στη διεθνή σκηνή. Πάντως, τις επόμενες ημέρες, το σύνολο των πλοίων του στόλου της Αργεντινής επέστρεψε στις βάσεις του εγκαταλείπωντας κάθε απόπειρα εμπλοκής με τον αντίπαλο. Ο πόλεμος, εξαιτίας της αμφιβόλου νομιμότητας βύθισης του καταδρομικού, θα έπαιρνε χαρακτήρα αεροναυτικής σύγκρουσης.\nΠαρόλαυτα, οι βρετανοί ναύτες πανηγύρισαν την επιτυχία του υποβρυχίου τους και πίστεψαν πως η λήξη των επιχειρήσεων ήταν θέμα ημερών. Τις επόμενες όμως ώρες θα διαπίστωναν ο,τι έχουν τελικά εμπλακεί σε έναν πραγματικό πόλεμο που θα προκαλούσε νεκρούς και απο τις δύο πλευρές. Θα το διαπίστωναν σύντομα και με κόστος.\nΣε 10": Γιατί ονομάστηκε έτσι η "Γη του Πυρός";


32 εικόνες που γράφτηκαν στο συλλογικό υποσυνείδητο το 2012 | Μεγάλες Εικόνες | PLUS | Lightbox | LiFO\n32 εικόνες που γράφτηκαν στο συλλογικό υποσυνείδητο το 2012\nΑπ' όλα τα μέρη του κόσμου\n1.1.2013 | 00:24\nΟ σχοινοβάτης Nik Wallenda ισορροπεί μεταξύ ζωής και θανάτου πάνω από τους καταρράκτες του Νιαγάρα. 15 Ιουνίου\nΟ δορυφόρος της NASA, SDO απαθανατίζει το πέρασμα της Αφροδίτης σε απόσταση αναπνοής από τον Ήλιο στις 5 Ιουνίου. Το επόμενο πέρασμα θα γίνει το 2117 και το 2125\nΈνα ινδός μπαρμπέρης κρατάει ένα κερί, κουρεύοντας ταυτόχρονα έναν πελάτη στις 31 Ιουλίου στην Καλκούτα. Η κρίση ενέργειας το καλοκαίρι έρριξε στο σκοτάδι πάνω από τη μισή χώρα όταν κατέρρευσαν τρία δίκτυα ηλεκτροδότησης. Πρόκειται για το μεγαλύτερο μπλακάουτ στην Ιστορία, καθώς 620 εκατομμύρια άνθρωποι έμειναν χωρίς ρεύμα.\nΒρετανοί παρακολουθούν από το Mall του Λονδίνου, την εμφάνιση της Βασίλισσας Ελισάβετ Β' στο παλάτι του Buckingham, στα πλαίσια του Αδαμάντινου Ιωβηλαίου. 5 Ιουνίου\nΜουσουλμάνοι παρευρίσκονται στη μαζική προσευχή Ταραουίχ που σηματοδοτεί την έναρξη του ιερού μήνα νηστείας του Ραμαζανιού, σε ένα τζαμί στη Makassar της Ινδονησίας. 21 Ιουλίου\nΈνας υπαστυνόμος συγκρούεται με τους διαδηλωτές του κινήματος "Occupy Wall Street" στη Νέα Υόρκη. Εκατοντάδες ακτιβιστές διαδηλώνουν στην αργία της Πρωτομαγιάς κατά των χρηματοπιστωτικών ιδρυμάτων.\nΈνα διπλό ουράνιο τόξο εμφανίζεται ύστερα από το πέρασμα σφοδρών καταιγίδων στο Nipton Road της Νεβάδα. 13 Ιουλίου.\nΟ Wrangler Nate Cummins εκμεταλλεύεται την πανσέληνο για την τελευταία πρόβα, μία ημέρα πριν από την ετήσια παρέλαση αλόγων στη Μοντάνα. 4 Μαΐου.\nΠεζοπόροι παρακολουθούν μια δακτυλιοειδή έκλειψη από το πάρκο Papago στο Φοίνιξ στις 20 Μαΐου. Στη διάρκεια μιας δακτυλιοειδούς έκλειψης, το φεγγάρι περνάει μπροστά από τον ήλιο αφήνοντας μόνο ένα χρυσό δαχτυλίδι γύρω από τις άκρες του. Το φαινόμενο ήταν ορατό στην Κίνα, στην Ιαπωνία καθώς και σε ορισμένες περιοχές των Δυτικών ΗΠΑ.\nΈνας πύργος έχει καταρρεύσει ύστερα από τον ισχυρό σεισμό 6 βαθμών Ρίχτερ στην ιταλική Finale Emilia. Το γεωλογικό φαινόμενο προκάλεσε το θάνατο τουλάχιστον τριών ανθρώπων, ενώ οι ζημιές σε μνημεία πολιτιστικής κληρονομιάς ήταν σοβαρές στη Βόρεια Ιταλία. 20 Μαΐου\nΟ Tom Sullivan, στο κέντρο, αγκαλιάζει συγκλονισμένος τα μέλη της οικογένειάς του έξω από το Λύκειο Gateway στις 20 Ιουλίου. Ο γιος του, Alex Sullivan, βρισκόταν στον κινηματογράφο της Aurora του Κολοράντο, για να γιορτάσει τα 27α γενέθλιά του. Ο μακελάρης όμως αποφάσισε πως θα ήταν και τα τελευταία του.\nΈνας αστυνομικός κυνηγάει μία διαδηλώτρια και υποστηρίκτρια του πανκ συγκροτήματος Pussy Riot, σκαρφαλώνοντας σε ένα φράχτη της τουρκικής πρεσβείας που βρίσκεται κοντά στο δικαστήριο της Μόσχας. 17 Αυγούστου.\nΈνας διαδηλωτής που συμμετείχε σε μία αντινατοϊκή πορεία στο Σικάγο έχει μόλις χτυπηθεί από γκλομπ της αστυνομίας. 20 Μαΐου στα πλαίσια της κυριακάτικης συνόδου του ΝΑΤΟ.\nΔιασώστες και συγγενείς αποτρέπουν την τελευταία στιγμή την αυτοκτονία μίας γυναίκας από την ταράτσα ενός κτιρίου στην κινέζικη επαρχεία Guangdong. 14 Αυγούστου. Σύμφωνα με τα τοπικά μέσα ενημέρωσης η γυναίκα επιχείρησε να αυτοκτονήσει επειδή σκότωσε τον ανιψιό της στη διάρκεια ενός οικογενειακού τσακωμού.\nΟι Thunderbirds πραγματοποιούν εναέρια επίδειξη την ώρα που οι απόφοιτοι της αμερικανικής ακαδημίας στρατιωτικής αεροπορίας γιορτάζουν την επιτυχία τους στο Κολοράντο. 23 Μαΐου.\nΚάτοχοι εισιτηρίων διαρκείας αποβιβάζονται από τα πολυσύχναστα προαστιακά τρένα σε πρωινή ώρα αιχμής στο σταθμό Churchgate στη Βομβάη. Παγκόσμια Ημέρα Πληθυσμών, 11 Ιουλίου. Σύμφωνα με την απογραφή του 2011 που διεξήγαγε η κυβέρνηση της Ινδίας, η Βομβάη έχει πληθυσμό 12 εκατομμύρια κατοίκων.\nΟι αθλητές τρέχουν μπροστά από την Ολυμπιακή Φλόγα την πρώτη ημέρα των Ολυμπιακών του Λονδίνου. 3 Αυγούστου.\nΗ ισπανίδα Marina Alabau πανηγυρίζει την κατάκτηση χρυσού μεταλλίου στο RS:X ιστιοπλοΐας. 7 Αυγούστου.\nΜία ομάδα ποδηλατιστών περνούν μπροστά από μία γυναίκα που ιππεύει στη διάρκεια της 13ης φάσης του 99ου Tour de ανάμεσα από τις Saint-Paul-Trois-Chateaux και Cap d'Agde. 14 Ιουλίου.\nΗ Ginger Buchanan, στα αριστερά, φορώντας το νυφικό της μαζί με τον άντρα της συμμετέχει στο διαγωνισμό «γλιστρήματος με την κοιλιά σε ένα λάκκο λάσπης», στα πλαίσια των καλοκαιρινών αγώνων για Rednecks. Πάρκο Buckeye Park στο East Dublin, Ga., 26 Μαΐου. Οι αγώνες αυτοί ιδρύθηκαν το 1996 ως παρωδία των Ολυμπιακών της Ατλάντα την ίδια χρονιά.\nΈνα μοναχικός ρώσος βετεράνος του Β'Π.Π. κάθεται μέσα σε ένα μοσχοβίτικο τρόλεϊ, κρατώντας λουλούδια στις 9 Μαΐου, ημέρα νίκης των Ρώσων απέναντι στου Γερμανούς.\nΈνα κορίτσι τρίβει τα μάτια του την ώρα που ο καπνός καλύπτει το μέρος από το κάψιμο του δαίμονα Ghantakarna. Η ιεροτελεστία αυτή πραγματοποιείται στο φεστιβάλ Ghantakarna στην αρχαία πόλη Bhaktapur του Νεπάλ, και συμβολίζει το κάψιμο του κακού. 17 Ιουλίου. Σύμφωνα με τους μύθους ο δαίμονας αρπάζει τα παιδιά και τις γυναίκες από τα σπίτια τους.\nΟ Jake Beaudoin, από την αμερικανική μονάδα στρατού 508 BSTB, καλύπτεται για να προστατευτεί από μία ελεγχόμενη έκρηξη στην επαρχία Κανταχάρ του Αφγανιστάν. 31 Μαΐου.\nΈνα μουσικό συγκρότημα παίζει μουσική σε ένα πλημμυρισμένο χωράφι για να υποδεχτεί τους αγρότες στο νησί Hwanggumpyong , κοντά στη βορειοκορεάτικη πόλη Sinuiju. 6 Ιουνίου.\nΟρθόδοξοι χριστιανοί προσκυνούν σε ένα τείχος του ναού Bet Medhane Alem στη Lalibela. 19 Αυγούστου\nΜία ινδή δόκιμη της εθνικής στρατιωτικής σχολής κάνει μία χειρονομία προς μία συνάδελφό της, με την ευκαιρία της 65ης επετείου ανεξαρτησίας της Ινδίας από τη βρετανική κυριαρχία στη Σριναγκάρ, 15 Αυγούστου.\nΗ Cori Walters αγκαλιάζει την κόρη της Hannah, 6 ετών, στο ίδρυμα των γυναικείων κρατικών φυλακών της Καλιφόρνια. 5 Μαΐου, μία ημέρα της μητέρας ,όπου ένα λεωφορείο μεταφέρει τα παιδιά των κρατουμένων στις φυλακές για να επισκεφτούν τις μητέρες τους. 65% των κρατουμένων στις κρατικές φυλακές δηλώνουν ότι κρατούνται πάνω από 100 μίλια μακριά από τα παιδιά τους.\nΜέλη μιας ομάδας που συμμετέχει σε αγώνα δρόμου μετ´ εμποδίων στο Ντόβερ βοηθούν μια συναγωνίστριά τους να περάσει ένα φράγμα. 15 Ιουλίου\nΜία περιοχή που καταστράφηκε από τις πυρκαγιές στο Mt. Pleasant, της Γιούτα. 25 Ιουνίου.\nΕπισκέπτες του Holi Open Air, ρίχνουν χρωματιστή σκόνη στις δύο όχθες του ποταμού Έλβα στη Δρέσδη της Γερμανίας. 26 Αυγούστου.\nΗ εντυπωσιακή πανσέληνος ξεπροβάλει στο West Orange του Νιου Τζέρσεϊ, πάνω από ουρανοξύστη του Μανχάταν και δίπλα στο παγκόσμιο κέντρο εμπορίου στη Νέα Υόρκη. 6 Μαΐου.\nΕυτύχης Δ. 1.1.2013 | 16:01\nΚαλή Χρονιά και Χρόνια Πολλά με Υγεία και Καλύτερα Ελληνικά! ("...όπου οι συμμετάσχοντες δοκιμάζονται" στη φωτογραφία 29).\nΕυτύχης Δ. 1.1.2013 | 17:42\nΤο διορθώσατε... ΟΚ!\nΑλεξία 2.1.2013 | 00:08\nΚαλή και δημιουργική χρονιά σε όλους σας εκεί στη LIFO! Πολύ όμορφο θέμα, αλλά... τα credits στους φωτογράφους που τράβηξαν τις εικόνες;;\n[Από τη LIFO Team: Ευχαριστούμε :) Τα κρέντιτς βρίσκονται στην πηγή *via* με το ενεργό λινκ.]\nΑλεξία 2.1.2013 | 00:46\nΩστόσο η εν λόγω πηγή, ζητάει εγγραφή, κλπ. Γιατί ο αναγνώστης σας θα πρέπει να μπει σε τέτοια διαδικασία αναζήτησης, τη στιγμή που σε κάθε φωτογραφία μπορείτε να γράψετε το όνομα του δημιουργού της;\n[Απάντηση: Στην πραγματικότητα το Boston δεν ζητάει καμία εγγραφή για να δεις τις φωτογραφίες και καθόλου δύσκολο δεν είναι για τον αναγνώστη που θέλει να έχει περισσότερες πληροφορίες να τις δει στο λινκ. Θα το έχουμε όμως υπόψη μας για επόμενα ποστ! :)]\nNandja 3.1.2013 | 15:45\nΚάποιες ειδικά είναι πολύ συγκινητικές!


Γιάννης Λάτσιος: Δείτε πού κάνει διακοπές με τον γιο και τις κόρες του (pics) - Mothersblog.gr\nΟ Γιάννης Λάτσιος κάνει διακοπές με τα παιδιά του.\nΟ Γιάννης Λάτσιος συνεχίζει τις διακοπές του έχοντας μαζί και τα τρία του παιδιά.\nΜετά την Κόρινθο όπου πέρασε μέρος των διακοπών του με τους δικούς του ανθρώπους, όπως τη μητέρα του, τον γιο του Άγγελο αλλά και την αδελφή του, ο Γιάννης Λάτσιος συνεχίζει τη μπάνια του έχοντας μαζί του αυτή τη φορά και τις κόρες του, Λάουρα και Βαλέρια.\n'Εχοντας μαζί και τα τρία παιδιά του, επισκέφτηκαν όλοι κοντινό νησί απ’ όπου δημοσίευσε και φωτογραφία.\nΗ Βαλέρια και η Λάουρα μέχρι πριν μερικές μέρες, ήταν μαζί με τη μητέρα τους Ελένη Μενεγάκη οργώνοντας το Ιόνιο, ενώ όλο το προηγούμενο διάστημα απολάμβαναν τα μπάνια τους στην 'Ανδρο.\nΟ Γιάννης Λάτσιος μετά λοιπόν την ανάρτησή του που είχε κάνει ανήμερα της Παναγίας με τον γιο του, τη μαμά του που είχε γενέθλια και την αδελφή του, χθες δημοσίευσε φωτογραφίες του νησιού που βρίσκεται με τα παιδιά του.\nΦωτογραφίες: Instagram Giannis Latsios\nΓιάννης Λάτσιος: Πόσταρε φωτογραφίες με τη μαμά και την αδελφή του - Μαζί του και ο Άγγελος (pics)\nΓΙΑΝΝΗΣ ΛΑΤΣΙΟΣ ΠΑΙΔΙΑΙ


Πρωτοχρονιά με τον "Wilson" - CityVibes.gr\nWritten by Μαρία Ζαμπίδου on 30/12/2020\nΣε λίγες μέρες περιμένουμε να έρθει το καινούργιο έτος με αισιοδοξία και ελπίδα. Η πρωτοχρονιά συνήθως ταυτιζόταν με διασκέδαση και επανένωση. Όλοι σε σπίτια ή και σε μαγαζιά, γιόρταζαν τον ερχομό του νέου έτους. Όλοι να ευχηθούν, να αγκαλιαστούν, να φιληθούν, να πιουν και να διασκεδάσουν. Φέτος πολλοί άνθρωποι θα κληθούν να πολεμήσουν την μοναξιά που βιώνουν λόγω καραντίνας, λόγω υγείας, λόγω απόστασης και λόγω κοινωνικής ευθύνης και πρόληψης προς τα αγαπημένα τους πρόσωπα.\nΜέσα στο γενικό κλίμα πανδημίας και των περιορισμών που βιώνουμε, αναρωτιέμαι πόσοι θα ταυτιστούν με τον Tom Hanks, στην ταινία ναυαγός. Για όσους δεν έχουν δει το cast-away ή “ναυαγός” στην ελληνική απόδοση, η πλοκή της ταινίας περιστρέφεται γύρω από έναν σύγχρονο Ροβινσώνα Κρούσο, ο οποίος ναυάγησε, έπειτα από πτώση του αεροσκάφους που επέβαινε, σε ένα νησί. Καλείται λοιπόν, να επιζήσει, να εκμεταλλευτεί με οποιοδήποτε τρόπο το φορτίο του αεροπλάνου. Ανάμεσα στο φορτίο θα βρει μια μπάλα του βόλεϊ, την οποία μάλιστα θα βάψει με το αίμα της παλάμης του, σχηματίζοντας το αποτύπωμα της, απάνω της.\nΑυτή είναι η κομβική στιγμή την οποία δημιουργείται ο “Wilson”. Ο Hanks πλήττεται από μοναξιά και η ανάγκη του για παρέα, θα τον οδηγήσει να κάνει τον Wilson φίλο του, ο οποίος θα τον συντροφεύσει σε όλη την παραμονή του στο νησί. Ο Wilson θα αποτελέσει την ιδανική παρέα, με την άψυχη παρουσία του. Θα είναι δίπλα του όλες τις στιγμές, να του συμπαραστέκεται, να τον ενθαρρύνει σε όλες τις προσπάθειες του, στις χαρές αλλά και στις λύπες του. Θα έχει τον πιστό του φίλο πάντα απέναντι του, να τον ακούει, να του απαλύνει το βάρος της ψυχής του και να μοιράζεται τον πόνο του. Το δέσιμο θα είναι πολύ μεγάλο και ουσιαστικό μεταξύ των δύο. Όταν θα επιδιώξει να εγκαταλείψει το νησί, με την αυτοσχέδια σχεδία του, θα πάρει και τον Wilson, ο οποίος σε μια θαλασσοταραχή και φουρτούνα, θα πέσει από την σχεδία. Το πλήγμα του θα είναι τεράστιο και θα του δημιουργήσει ανείπωτο πόνο.\nΣκέφτομαι λοιπόν όλους τους σύγχρονους Ροβινσώνες, οι οποίοι φέτος θα έχουν συντροφιά τους, τον δικό τους Wilson. Έναν άψυχο φίλο, ο οποίος είναι ο μόνος που θα τους κρατήσει συντροφιά και θα μοιραστεί μαζί τους το γιορτινό τραπέζι, θα τσουγκρίσει το κρασί και το ποτό και θα κόψουν τη βασιλόπιτα. Κλεισμένοι στα σπίτια, απαλλαγμένοι από τους ρυθμούς και την ρουτίνα της καθημερινότητας, αντιμέτωποι μόνο με τον εαυτό και τη μοναξιά τους. Αναδεικνύονται βαθύτατα συναισθήματα απομόνωσης, στασιμότητας και απόγνωσης και καλούνται πλέον να αντιμετωπίσουν όλοι την μοναξιά τους.\nΔεν είναι μόνο ηλικιωμένοι αλλά και όλων των ηλικιών άνθρωποι, οι οποίοι είχαν χτίσει τη ζωή τους τόσο πολύβουη και γεμάτη ενασχολήσεις ,έτσι ώστε να μην έρθουν αντιμέτωποι και να καλύπτουν τη μοναξιά τους. Ήταν και πριν την πανδημία σημείο των καιρών η μοναξιά, τώρα όμως λαμβάνει μεγαλύτερες διαστάσεις και γίνεται από όλους αντιληπτή, όσο καλά και να την είχαν φιμώσει, στην καθημερινότητα τους. Δίνουν το δικό τους αγώνα για να καταφέρνουν να ξεπεράσουν και ένα παραπάνω τη μοναξιά των εορτών.\nΑς ελπίσουμε φέτος να είναι η χρόνια, η οποία θα να γίνει αφορμή να εκτιμήσουμε, να αναθεωρήσουμε τις αξίες της ζωής και να έχουμε άλλη αντιμετώπιση κι άλλη οπτική της. Θα στοχεύουμε σε πιο ουσιαστικό ¨δούναι και λαβείν”, το οποίο θα σχετίζεται με συναισθήματά και μη μετρήσιμα υλικά αγαθά, με ειλικρινή αξία, με ουσιαστική επικοινωνία και με έκδηλη ουσιώδη αγάπη.\nTagged as αναθεώρηση των αξιών διαφορετική οπτική της μοναξιάς μοναξία μοναξία εορτών ο ναυαγός πρωτοχρονιά με καραντίνα


Σύμφωνα με τα όσα γίνονται γνωστά, το εμβόλιο έχει αποτελεσματικότητα της τάξης του 79,4% ξεκαθάρισε το RDIF.\n«Επέδειξε αποτελεσματικότητα της τάξης του 79,4% σύμφωνα με τα στοιχεία που αναλύθηκαν από τις 28 ημέρες που χορηγήθηκε. Η αποτελεσματικότητα κοντά στο 80% είναι μεγαλύτερη από αυτή που έχουν πολλά εμβόλια δύο δόσεων».\n«Το Sputnik Light είναι ένας γρήγορος και αποτελεσματικός μαχητής κατά της πανδημίας. Βοηθάει στην επίτευξη μεγάλου επιπέδου προστασίας, πιο γρήγορα» σημειώνεται στην ίδια ανακοίνωση.\nΠαράλληλα, τονίζεται πως θα ενίσχυση την προσπάθεια για την προστασία των πολιτών από την COVID-19.\nΣημειώνεται πως το Sputnik Light αναπτύχθηκε με βάση το Sputnik V, το εμβόλιο που έχει εγκριθεί σε δεκάδες χώρες ανά τον κόσμο.\nΤο RDIF σημειώνει, επίσης, πως το εμβόλιο είναι αποτελεσματικό και κατά των νέων στελεχών του κορονοϊού, ενώ δεν έχει δείξει να έχει σοβαρές παρενέργειες.\n«Οι φάσεις δύο και τρία των κλινικών δομικών για την ασφάλεια και την ανοσογονικότητα του εμβολίου Sputnik Light έχει δείξει ότι: Το Sputnik Light οδηγεί στην ανάπτυξη ειδικών αντιγόνων IgG αντισωμάτων στο 96,9% των ατόμων κατά την 28η ημέρα μετά τον εμβολιασμό. Το εμβόλιο Sputnik Light οδηγεί σε ανάπτυξη αντισωμάτων εξουδετέρωσης ιών στο 91,67% των ατόμων την 28η ημέρα μετά την ανοσοποίηση. Η κυτταρική ανοσοαπόκριση κατά της πρωτεΐνης S του SARS-CoV-2 αναπτύσσεται στο 100% των εθελοντών τη 10η ημέρα».\nΣτις 21 Φεβρουαρίου 2021 το Gamaleya και το RDIF ξεκίνησαν μια παγκόσμια μελέτη αποτελεσματικότητας του Sputnik Light. Η τρίτη φάση της κλινικής μελέτης στην οποία συμμετείχαν 7.000 άτομα διεξήχθη σε πολλές χώρες, όπως η Ρωσία, τα ΗΑΕ, η Γκάνα και άλλες.\nΠροηγούμενο άρθρο“Η Ελλάδα «σβήνει»-500.000 λιγότεροι Έλληνες σε μια 10ετία-Χάος στα επόμενα 20χρόνια”\nΕπόμενο άρθροΜπάιντεν και Πούτιν υπέρ άρσης πατέντας για τα εμβόλια


Επιλογές ενοικίασης αυτοκινήτου στο Τσιντσινάτι Βόρειο Κεντάκι από 37 €/ημέρα\nΣυγκρίνετε τις επιλογές ενοικίασης αυτοκινήτου στο Τσιντσινάτι Βόρειο Κεντάκι\nΑνεξάρτητα από το εάν πετάτε προς Τσιντσινάτι Βόρειο Κεντάκι για μια μικρή απόδραση ή για διαμονή μεγαλύτερης διάρκειας, μπορείτε να αποβάλετε το άγχος για το ταξίδι σας ενοικιάζοντας αυτοκίνητο. Με τόσες πολλές εταιρείες ενοικίασης αυτοκινήτων από τις οποίες μπορείτε να επιλέξετε, η Skyscanner σας διευκολύνει να βρείτε την καλύτερη προσφορά. Απλώς πείτε μας τις ημερομηνίες και θα σας δείξουμε ποια αυτοκίνητα είναι διαθέσιμα και από ποιες εταιρείες ενοικίασης: και κάτι ακόμα πιο σημαντικό, ποιες εταιρείες προσφέρουν τις καλύτερες τιμές.\nΜπορείτε να απολαύσετε περισσότερο το ταξίδι σας αν ενοικιάσετε αυτοκίνητο. Δεν χρειάζεται να εξαρτάστε από τις δημόσιες συγκοινωνίες από και προς το Τσιντσινάτι Βόρειο Κεντάκι. Αντίθετα, μπορείτε να κατεβείτε από το αεροπλάνο και να μεταβείτε απευθείας στον προορισμό σας οδηγώντας. Δεν θα πασχίζετε πλέον να στριμώξετε τις αποσκευές σας σε συνωστισμένα λεωφορεία.\nΕμείς σας προσφέρουμε τη δυνατότητα να ενοικιάσετε είτε ένα μίνι βαν για όσους κάνουν διακοπές με μεγάλη οικογένεια είτε ένα διθέσιο αυτοκίνητο πόλης για ρομαντικές αποδράσεις ή κάτι ανάμεσα στα δύο. Όταν συγκρίνετε ενοικιάσεις αυτοκινήτων στο Τσιντσινάτι Βόρειο Κεντάκι θα σας δείχνουμε τις καλύτερες προσφορές για διάφορα οχήματα ώστε να επιλέγετε το καλύτερο αυτοκίνητο για το ταξίδι σας σε τιμή που σας συμφέρει οικονομικά.\nΟι σελίδες πληροφοριών σχετικά με την ενοικίαση αυτοκινήτων περιέχουν όλα όσα πρέπει να γνωρίζετε για τις εταιρείες ενοικίασης που είναι διαθέσιμες στο Τσιντσινάτι Βόρειο Κεντάκι. Οι οδηγοί πόλης μας θα σας βοηθήσουν να προγραμματίσετε το ταξίδι σας και να ξεκινήσετε με χαρά. Αν θέλετε ξενοδοχεία κοντά στο Τσιντσινάτι Βόρειο Κεντάκι, με τη Skyscanner μπορείτε να τα συγκρίνετε κι αυτά και να βρείτε τις καλύτερες προσφορές: είτε θέλετε να παραδώσετε το αυτοκίνητό σας στο Τσιντσινάτι Βόρειο Κεντάκι πρώτα είτε να το παρκάρετε έξω από το ξενοδοχείο.\nΝα θυμάστε ότι πρέπει να έχετε μαζί σας το δίπλωμα οδήγησης καθώς οι περισσότερες εταιρείες ενοικίασης αυτοκινήτων στο Τσιντσινάτι Βόρειο Κεντάκι θα σας τo ζητήσουν για να σας επιτρέψουν να φύγετε.\nΠτήσεις προς Τσιντσινάτι Βόρειο Κεντάκι


Γιώργος Γεωργαντάς: «Γελοιοποιήθηκε ο Πολάκης για το ΚΕΕΛΠΝΟ» – vradini\nΟ βουλευτής Ν. Κιλκίς της Νέας Δημοκρατίας και τομέαρχης Διοικητικής Ανασυγκρότησης Γιώργος Γεωργαντάς, που ήταν αυτός που ανάγκασε τον κ. Πολάκη να αναθεωρήσει το έλλειμμα στο ΚΕΕΛΠΝΟ κατά 90.000.000 ευρώ, από το αρχικό που είχε κοινοποιήσει, επισημαίνει στη συνέντευξή του στη «ΒτΚ», ότι πρέπει «η Επιτροπή να ζητήσει άμεσα τη συνδρομή ενός αξιόπιστου εξωτερικού φορέα για τη διερεύνηση των οικονομικών στοιχείων του ΚΕΕΛΠΝΟ, για να μη δούμε άλλες φορές λογαριασμούς του ποδαριού». Επίσης, αναφερόμενος στις επιλογές διευθυντών, γενικών διευθυντών, αλλά και διοικητικών γραμματέων, καταγγέλλει ότι «γίνονται με απαραίτητο προσόν την ιδιότητα του μέλους του ΣΥΡΙΖΑ ή των ΑΝ.ΕΛ.», και ότι τα κυβερνητικά στελέχη «θεωρούν το κράτος ως κομματικό τους φέουδο. Η παρούσα κυβέρνηση έχει διπλασιάσει σχεδόν τις Γραμματείες και τις διοικητικές δομές, με μοναδικό σκοπό να τακτοποιήσει όσους περισσότερους κομματικούς της φίλους μπορεί».\nΑς ξεκινήσουμε τη συζήτησή μας, κύριε Γεωργαντά, με την τελευταία συνεδρίαση της Εξεταστικής Επιτροπής για την Υγεία, όπου ο κ. Πολάκης επέμενε στην ύπαρξη μεγάλου οικονομικού ελλείμματος. Ποια η θέση σας για αυτό;\n«Η παρουσία του κ. Πολάκη στην τελευταία συνεδρίαση κινήθηκε στα όρια της γελoιοποίησης της διαδικασίας ενώπιον της Εξεταστικής Επιτροπής. Δεν ήταν μόνο το γνωστό ύφος του κ. Πολάκη, αλλά και τα έωλα επιχειρήματά του που κατέρρευσαν με τις ερωτήσεις μου και τον υποχρέωσαν να αναθεωρήσει το έλλειμμα κατά 90.000.000 ευρώ μέσα σε δέκα λεπτά. Ένας υπουργός που έχει τρία χρόνια την ευθύνη του ΚΕΕΛΠΝΟ έρχεται και με έναν τρόπο ανεύθυνο ξεστομίζει κατηγορίες που δεν μπορεί να τεκμηριώσει. Είναι αναγκαίο η επιτροπή να ζητήσει άμεσα τη συνδρομή ενός αξιόπιστου εξωτερικού φορέα για τη διερεύνηση των οικονομικών στοιχείων του ΚΕΕΛΠΝΟ, για να μη δούμε άλλες φορές λογαριασμούς του ποδαριού».\nΣτο ζήτημα της Novartis, τελικά η Προκαταρκτική Επιτροπή απέτυχε, και ποιος ευθύνεται για αυτό;\n«Η Προκαταρκτική ξεκίνησε με μια πρόταση η οποία υπέκρυπτε την πρόθεση της κυβέρνησης να εξυπηρετήσει πολιτικές σκοπιμότητες. Ειδικότερα, η πλειοψηφία μόνη της και αυθαίρετα θεώρησε παραγεγραμμένο το αδίκημα της απιστίας, προφανώς για να προστατεύσει τον υπουργό Κουρουμπλή, και ταυτόχρονα αποφάνθηκε επί του αδικήματος της “νομιμοποίησης εσόδων από εγκληματικές δραστηριότητες”, αν και δεν υπήρξε τέτοιο ερώτημα στο διαβιβαστικό της εισαγγελέως, και μάλιστα είναι γνωστή η πάγια θέση της νομολογίας, ότι το συγκεκριμένο αδίκημα ανήκει στην αρμοδιότητα της τακτικής Δικαιοσύνης και μπορεί να διερευνάται από αυτήν.\nΟι μεθοδεύσεις της κυβέρνησης κατέδειξαν ότι ο μοναδικός στόχος της ήταν η σπίλωση των πολιτικών της αντιπάλων, και μάλιστα χωρίς να μπορούν να υπερασπιστούν ουσιαστικά τον εαυτό τους, όπως πρέπει να συμβαίνει σε ένα κράτος δικαίου.\nΝομίζω ότι η εξέλιξη της υπόθεσης αυτής θα ζημιώσει, τελικώς, αυτούς που εμπνεύστηκαν τη μεθόδευσή της. Η κοινωνία τώρα που καταλάγιασε ο πρώτος θόρυβος εκφράζει ένα επιτακτικό αίτημα για την ουσιαστική διερεύνηση συνολικά της υπόθεσης. Η Νέα Δημοκρατία το αίτημα αυτό θα το στηρίξει με όλες της τις δυνάμεις, πλην όμως η κυβέρνηση δεν φαίνεται διατεθειμένη να συμβάλει σε αυτό, και επικαλείται διάφορα τερτίπια. Εάν η πλειοψηφία δεν αλλάξει τη στάση της είναι βέβαιο ότι θα κατηγορηθεί από τους πολίτες για απλή εξυπηρέτηση πολιτικών σκοπιμοτήτων».\nΗ Ν.Δ. κατηγορεί την κυβέρνηση για «άλωση του κράτους», με την κομματικοποίηση της Δημόσιας Δοίκησης. Σε ποια στοιχεία στηρίζετε αυτή την καταγγελία;\n«Η κατάσταση στη Δημόσια Διοίκηση έχει ξεφύγει από κάθε έλεγχο. Η κυβέρνηση προβαίνει σε χιλιάδες παράτυπους διορισμούς και μονιμοποιήσεις από το “παράθυρο”, ιδρύοντας παράλληλα αχρείαστους Οργανισμούς για να βολέψει κομματικούς συγγενείς και φίλους. Το ΑΣΕΠ για πρώτη φορά χειραγωγείται, ενώ η αξιολόγηση έχει “παγώσει”. Δεν κάνει, όμως μόνον αυτό η κυβέρνηση. Με τις πρόσφατες φωτογραφικές προκηρύξεις για τοποθετήσεις συγκεκριμένων προσώπων σε θέσεις γραμματέων στα υπουργεία, επιχειρεί να ελέγξει τον κρατικό μηχανισμό και μετά την απομάκρυνσή της από την εξουσία.\nΗ διαδικασία επιλογής γραμματέων τετραετούς θητείας, όπως σχεδιάστηκε από την κυβέρνηση, οδηγεί στην τακτοποίηση των κομματικών φίλων της και στη διασφάλιση της θέσης τους και μετά την πτώση της.\nΕνώ ισχυρίζονται ότι επιδιώκουν την αποκομματικοποίηση της Δημόσιας Διοίκησης οι υπουργοί έχουν εκδώσει φωτογραφικές προκηρύξεις για τους διοικητικούς και τομεακούς γραμματείς, και βεβαία δεν πρέπει να ξεχνάμε ότι ούτως η άλλως την τελική επιλογή από τους επικρατέστερους υποψηφίους την κάνει ο ίδιος ο υπουργός. Ήδη και οι Θεσμοί έχουν εντοπίσει την προσπάθεια αυτή της κυβέρνησης, και η Νέα Δημοκρατία έχει κάνει γνωστό, με κάθε τρόπο, ότι δεν πρόκειται να δεχθεί το αποτέλεσμα της διαβλητής αυτής διαδικασίας».\nΚαταγγέλλετε ως ρουσφετολογική την τοποθέτηση διοικητικών και ταμειακών γραμματέων. Κάθε κυβέρνηση, όμως, όταν αναλάμβανε την εξουσία δεν τοποθετούσε δικούς της γραμματείς; Ποια η διαφορά τώρα;\n«Ο νόμος 4369/2016, τον οποίο ψήφισε η κυβέρνηση και εμφάνισε ως μεγάλη μεταρρύθμιση, επιδίωκε δήθεν την πλήρη αποκομματικοποίηση της Δημόσιας Διοίκησης. Προφανώς η κυβέρνηση εννοούσε την απόλυτη κομματικοποίηση σε όλα τα επίπεδα της Δημόσιας Διοίκησης. Ποτέ στο παρελθόν δεν έχουμε δει τόσες πολλές και απροκάλυπτες τοποθετήσεις συγγενών και πολιτικών φίλων σε θέση ευθύνης.\nΟι επιλογές διευθυντών, γενικών διευθυντών, αλλά και διοικητικών γραμματέων γίνονται με απαραίτητο προσόν την ιδιότητα του μέλους του ΣΥΡΙΖΑ ή των ΑΝ.ΕΛ. Το πλέον ανησυχητικό για τον τρόπο με τον οποίο αντιμετωπίζουν τα κυβερνητικά στελέχη όλη αυτή τη διαδικασία είναι ότι θεωρούν το κράτος ως κομματικό τους φέουδο. Η παρούσα κυβέρνηση έχει διπλασιάσει σχεδόν τις Γραμματείες και τις διοικητικές δομές, με μοναδικό σκοπό να τακτοποιήσει όσους περισσότερους κομματικούς της φίλους μπορεί».\nΜε την υπόθεση του Ιβάν Σαββίδη, αλλά και του ονοματολογικού των Σκοπίων, πιστεύετε ότι είναι ορατός ο διχασμός Βορρά – Νότου;\n«Ούτε για αστείο δεν πρέπει να αναφέρεται κανείς σε ζήτημα διχασμού Βορρά – Νότου. Όλο το πολιτικό προσωπικό έχει καθήκον να αποτρέπει κάθε διχαστική ενέργεια και οι Έλληνες πρέπει να αισθανθούν ότι το κράτος είναι κοντά τους σε όποιο σημείο της χώρας και αν βρίσκονται. Όλοι οι επιχειρηματίες θα πρέπει να αντιμετωπίζονται με τον ίδιο τρόπο και να δίνεται υποστήριξη σε κάθε υγιή επιχειρηματική προσπάθεια».\nΠώς σχολιάζετε την πρόσφατη τοποθέτηση του κ. Καμμένου, ότι δεν θα δεχθεί σύνθετη ονομασία με τη λέξη Μακεδονία;\n«Πρόκειται για την επιτομή του πολιτικού παραλογισμού. Πώς γίνεται, άλλωστε, από τη μία να στηρίζει τον κ. Τσίπρα, που μόλις προχθές, μετά τη Σύνοδο Κορυφής της Ε.Ε., ευχόταν να ονομαστούν τα Σκόπια “Γκόρνα Μακεδονία”, και από την άλλη να ισχυρίζεται ότι θα εμποδίσει τη χρήση του όρου “Μακεδονία”; Ήδη, ο κ. Τσίπρας χρησιμοποιεί τον όρο “Μακεδονία” και ο κ. Καμμένος όχι μόνον δεν τον αποδοκιμάζει, αλλά τον στηρίζει. Ο κ. Τσίπρας διακηρύσσει ότι εργάζεται με στόχο να ονομαστούν τα Σκόπια “Γκόρνα Μακεδονία” και ο κ. Καμμένος τον αποδοκιμάζει στηρίζοντάς τον. Στηρίζει μια κυβέρνηση που έβαλε σκοπό της να κάνει αυτό που ο ίδιος λέει ότι θα εμποδίσει! Είναι ο απόλυτος παραλογισμός, προφανώς διότι πάνω από όλα για τον κ. Καμμένο και τον κ. Τσίπρα υπάρχει μόνον η καρέκλα».\nΘεωρείτε ότι το ζήτημα της ονομασίας των Σκοπίων είναι πιο κοντά σε λύση ή σε αδιέξοδο;\n«Πιστέυω ότι το ζήτημα της ονομασίας των Σκοπίων έχει περιέλθει σε αδιέξοδο και δεν μπορώ να καταλάβω για ποιο λόγο η κυβέρνηση επιμένει στη διαπραγμάτευση. Από τη στιγμή που η κυβέρνηση των Σκοπίων παραμένει αμετακίνητη και πολλές φορές προκλητική σε ζητήματα τα οποία αποτελούν “κόκκινες γραμμές” για εμάς, θα έπρεπε να διατυπώσουμε την έντονη διαφωνία μας.\nΑντί για αυτό, βλέπουμε το ΣΥΡΙΖΑ να επιμένει με έναν τρόπο που τουλάχιστον προβληματίζει και δημιουργεί ερωτηματικά για τις πραγματικές προθέσεις του πρωθυπουργού. Η επιπολαιότητα που επέδειξε πρόσφατα ο πρωθυπουργός σε σχέση με το ονοματολογικό, μας βάζει όλους σε ανησυχία.\nΗ Νέα Δημοκρατία δεν θα επιτρέψει καμία μεθόδευση κόντρα στο φρόνιμα των Ελλήνων και την ιστορική πραγματικότητα».\nΟι δύο Έλληνες στρατιωτικοί που συνεχίζουν να είναι φυλακισμένοι θεωρείτε ότι είναι όμηροι;\n«Φυσικά και οι δύο Έλληνες στρατιωτικοί που κρατούνται στην Τουρκία δεν μπορούν να θεωρηθούν όμηροι. Ο ανεύθυνος αυτός χαρακτηρισμός που αρχικά δόθηκε από τον υπουργό Εθνικής Άμυνας δημιουργεί πολλά προβλήματα και δυσχεραίνει την όποια προσπάθεια επιστροφής τους. Ακόμα και στο ίδιο το υπουργείο Εθνικής Άμυνας οι δύο πολιτικοί προϊστάμενοι δεν έχουν συμφωνήσει σε έναν ενιαίο τρόπο διαχείρισης του ζητήματος. Είναι αναγκαίο οι αρμόδιοι να κινηθούν με σοβαρό και υπεύθυνο τρόπο και να αποφεύγουν τις άσκοπες δημόσιες τοποθετήσεις».


ΟΔΗΓΟΣ ΠΙΕΡΙΑΣ: Κλειστός ο σιδηρόδρομος λόγω εκτροχιασμού.\nΚλειστός ο σιδηρόδρομος λόγω εκτροχιασμού.\nΚλειστή είναι εδώ και λίγη ώρα η σιδηροδρομική γραμμή Αθηνών Θεσσαλονίκης.\nΣύμφωνα με τις πρώτες πληροφορίες έγινε εκτροχιασμός εμπορικής αμαξοστοιχίας κοντά Σιδ. Σταθμό Καλλιπεύκης στη Φθιώτιδα....Ακόμη δεν έχουν γίνει γνωστές από την ΤΡΑΙΝΟΣΕ περισσότερες λεπτομέρειες\nστις 8/03/2017 01:13:00 μ.μ.


Η Νορβηγία νικήτρια στο τελευταίο ομαδικό event του άλματος με σκι | Euronews\nΗ Νορβηγία νικήτρια στο τελευταίο ομαδικό event του άλματος με σκι\nΑπό Euronews • ανανεώθηκε πριν: 19/03/2016\nΗ Νορβηγία αναδείχθηκε νικήτρια στο τελευταίο ομαδικό event του άλματος με σκι στην κούρσα της Πλάνιτσα στη Σλοβενία.\nΟι Ντάνιελ Αντρέ Τάντε, Άντερς Φάνεμελ, Κένεθ Γκάνγκνες και Γιόχαν Αντρέ Φόρφανγκ συγκέντρωσαν συνολικά 1627,4 βαθμούς.\nΠαρά τον έντονο ανταγωνισμό στην αρχή της κούρσας, η Νορβηγία κατάφερε να επικρατήσει άνετα, αφήνοντας τη γηπεδούχο Σλοβενία στη δεύτερη θέση με διαφορά 58,4 βαθμών.\nΩστόσο, αυτό ουδόλως πτόησε τους Σλοβένους που πανηγύρισαν την εντυπωσιακή επίδοση του Πέτερ Πρεβτς. Ο παγκόσμιος πρωταθλητής έκανε το μεγαλύτερο άλμα στα 246 μέτρα, σφραγίζοντας τη δεύτερη θέση για την ομάδα του.\nΗ τρίτη θέση του πόντιουμ πήγε στην Αυστρία. Η ομάδα των Στέφαν Κραφτ, Μάνουελ Πόπινγκερ, Μάνουελ Φέτνερ και Μίχαελ Χάιμπεκ πήραν το αργυρό μετάλλιο, με διαφορά μόλις 0,1 βαθμό από τους οικοδεσπότες Σλοβένους.


Downtown (Μπατόν Ρουζ, Λουιζιάνα) - Κριτικές - TripAdvisor\nDowntown, Μπατόν Ρουζ - Κριτικές\nΝο 17 από 59 δραστηριότητες - Μπατόν Ρουζ\nΜεγάλη ιστορία με μπροστά στον ποταμό, πρωτεύουσα κτίρια και πάρκα, εξαιρετικά εστιατόρια και καταστήματα πολύ\nΠερπατήσαμε στην παλιά πρωτεύουσα και έλαβε μια πολύ ενδιαφέρουσα περιήγηση. Έπειτα πήραμε ένα βαγονάκι στη νέα κεφάλαια, που ήταν πολύ ενδιαφέρουσες, αλλά μου άρεσε το παλιό καλύτερα και την ιστορία. Είναι μια ωραία περιοχή για να περπατήσετε γύρω από τον ποταμό και πολλά για να...δείτε.Περισσότερα\nΚοντά στον ποταμό, πολλά πράγματα για να δείτε και να απολαύσετε. Υπέροχα καταστήματα και πολλές επιλογές για μεσημεριανό γεύμα. Οι άνθρωποι ήταν φιλικοί.\nΔεν σκέιτμπορντ B4 1:00 π.μ.\nΌταν ήμουν παιδί αυτό ήταν ένα πολύ έγκλημα από επιδημίες. Δεν έχετε κινήσει τη νύχτα. Έκτοτε η πόλη έχει θέσει πολλά χρήματα για αυτό. Φαίνεται ότι η καλύτερη και η πιο ασφαλής εκεί κάτω. Εάν ψάχνετε για μια προσπάθεια goodtime Live μετά 5 κατά τους...καλοκαιρινούς μήνες. Εάν θέλετε να ανεβείτε σε ένα σκέιτμπορντ πηγαίνετε στο 1 ή 2 το πρωί. Οι προφυλακτήρες ασφαλείας είναι σε αδράνεια από τότε και συνήθως μπορείτε να ξεφύγουν.Περισσότερα\nΤο κέντρο BR\nDowntonw Baton Rouge πέρασε από μια μεγάλη renevotaion πρόσφατα και υπάρχουν πολλά πράγματα για να επισκεφτείτε, όπως το παλιό του καπιτωλίου, παλιό αρχοντικό διοικητές και υπέροχη εξωτερική κάπνισμα\nΠολύ ωραίο downtown\nΈνα πολύ ωραίο downtown, ξεκινώντας από τον ποταμό εμπρός park και περιοχή για περπάτημα. Πολλά μοναδικά και μεγαλοπρεπή κτίρια, ιδιαίτερα το κτήριο του Καπιτωλίου. Καθώς και πολλά καταστήματα και εστιατόρια.\nΤο κέντρο της πόλης ήταν δεν έχει πολύ κόσμο όταν επισκεφθήκαμε. Οι δρόμοι είναι σχεδόν εγκαταλελειμμένο μετά το σούρουπο, ακόμη και κατά τη διάρκεια της ημέρας, η κυκλοφορία διεξάγεται με πολύ φως. Οδήγηση γύρω από την πόλη ήταν εύκολη κατά τη διάρκεια της επίσκεψής μας.\nΣε σύγκριση με τις περισσότερες πόλεις, Baton Rouge Downtown είναι αρκετά βαρετό. Τα καλά νέα είναι ότι οι θέσεις στάθμευσης είναι πραγματικά φθηνό, τα άσχημα νέα είναι ότι δεν υπάρχει πολύ να πάτε και να το δούμε μετά μπορείτε να παρκάρετε το αυτοκίνητό σας. Δεν...υπάρχουν πολλά εστιατόρια για να επισκεφθείτε, ούτε πολύ ενδιαφέρουσα αρχιτεκτονική.Περισσότερα\nΩραία θέα από το Riverwalk\nΠρώτη επίσκεψη στο downtown Baton Rouge, αποφάσισε να απολαύσετε την θέα στο ποτάμι. Περπατήσαμε μαζί ορισμένα τμήματα του ποταμού εμπρός. Είναι προφανές ότι οι τοπικές αρχές προσπαθούν να αναζωογονήσετε το συγκεκριμένο τομέα. Κατά τη διάρκεια επίσκεψής μου μπορούσα να δω ορισμένες δραστηριότητες, αλλά δεν βλέπω...να υπάρχουν πολλές δυνατότητες.Περισσότερα\nΥπάρχουν τόσα πολλά πράγματα να κάνεις διαμονή στην καρδιά της πόλης. Το Hilton βρίσκεται σε κοντινή απόσταση με τα πόδια από πολλούς από αυτούς.